Kώστας Λαπαβίτσας: Ο ΣΥΡΙΖΑ να επανεξετάσει τη θέση του για το ευρώ\nΑφιέρωμα: Διαπραγμάτευση μέσα στο ευρώ ή δραχμή;\nΆρθρα: Αρ. Μπαλτάς, Κ. Δουζίνας\nΕπιμέλεια: Σταύρος Καπακος- Χρήστος Σίμος\n"Οι λύσεις που μπορούν να αναζητηθούν στο πλαίσιο της Ευρωζώνης είναι λύσεις που εξυπηρετούν τα συμφέροντα του μεγάλου κεφαλαίου και μόνο. Λύση υπέρ των εργατικών και των λαϊκών στρωμάτων της Ελλάδας είναι παντελώς ανέφικτη. Επιπλέον βλέπουμε ότι ακόμα και η θέση περί αναδιαπραγμάτευσης είναι ανέφικτη."\nΕρ.: Μετά τη δεύτερη απόφαση του Eurogroup για την Κύπρο εκφράζονται απόψεις για επανεξέταση της θέσης του ΣΥΡΙΖΑ για το ευρώ ή της θέσης του ΑΚΕΛ για το ευρώ; Θεωρείτε ότι υπάρχει τέτοιο θέμα ή ότι μπορούν να αναζητηθούν λύσεις στο πλαίσιο της Ευρωζώνης;\nΟι λύσεις που μπορούν να αναζητηθούν στο πλαίσιο της Ευρωζώνης είναι λύσεις που εξυπηρετούν τα συμφέροντα του μεγάλου κεφαλαίου και μόνο. Λύση υπέρ των εργατικών και των λαϊκών στρωμάτων της Ελλάδας είναι παντελώς ανέφικτη.\nΕπιπλέον βλέπουμε ότι ακόμα και η θέση περί αναδιαπραγμάτευσης είναι ανέφικτη: Στο δεύτερο Eurogroup παρουσίασαν στον κ. Αναστασιάδη έναν ωμό εκβιασμό. Ένα δίλημμα το οποίο του έλεγε ότι μέχρι το απόγευμα της Δευτέρας θα έχεις ρευστότητα. Μετά, κανονίστε την πορεία σας. Κι αναγκαστικά, επειδή δεν είχε άλλο σχέδιο, υποχώρησε, διότι αλλιώς, την Τρίτη το πρωί, θα υπήρχε χάος. Άρα λοιπόν όχι μόνο δεν υπάρχουν λύσεις για τα λαϊκά στρώματα, αλλά δεν τίθεται καν θέμα να συζητηθούν ευνοϊκότερες ρυθμίσεις. Αυτό που τίθεται από την πλευρά των εχόντων και των κατεχόντων είναι εκβιασμός.\nΕρ.: Τι δείχνουν οι άλλες εμπειρίες, όπως της Ιταλίας, της Ισπανίας, της Πορτογαλίας, της Ιρλανδίας, της Ρουμανίας ή της Ουγγαρίας κ.ά. όσον αφορά το νόμισμα και την ύπαρξη η όχι Μνημονίου;\nΣτην περίπτωση της Ελλάδας, άλλο πράγμα είναι λειτουργεί με το ευρώ, άλλο να λειτουργεί με βάση το δολάριο των ΗΠΑ κι άλλο να επιστρέψει στη δραχμή. Αυτό το καταλαβαίνουν όλοι οι άνθρωποι. Να τίθεται ως θέμα αριστερής πολιτικής ή αριστερής ανάλυσης, συνιστά, νομίζω, άγνοια του προφανούς. Η αλλαγή του νομίσματος επιτρέπει ανάκτηση έλεγχου στη νομισματική πολιτική, δίνει πολύ μεγαλύτερα περιθώρια στη δημοσιονομική πολιτική κι ανοίγει το περιθώριο για αναδιανομή και για αναδιάρθρωση του χρηματοπιστωτικού ζητήματος.\nΕρ.: Πώς κρίνετε το κλίμα ευρωσκεπτικισμού που διαπιστώνεται στην Ευρώπη; Υπάρχουν εναλλακτικές λύσεις για την κρίση στην Ευρωζώνη; Για παράδειγμα η πρόταση που εκφράζει ο Στιούαρτ Χόλαντ, που τάσσεται υπέρ της πρότασης της Ευρωπαϊκής Οικονομικής και Κοινωνικής Επιτροπής ήδη από το 2011 (Νιου Ντιλ, ομόλογα από ΕΤΕπ κ.ά.) ή η πρόταση του ΣΥΡΙΖΑ για ευρωπαϊκή διάσκεψη για το χρέος αποτελούν ικανοποιητικές ιδέες;\nΤο κλίμα του ευρωσκεπτικισμού υπάρχει ευρύτατα κι αυτό είναι απολύτως φυσιολογικό. Ο λόγος για τον οποίο υπάρχει είναι η κρίση που έχουν δημιουργήσει η Ευρωζώνη και η Ε.Ε. ευρύτερα, και φυσικά οι πολιτικές που ακολουθήθηκαν για την αντιμετώπιση της κρίσης, οι οποίες δεν είναι τυχαίες ούτε είναι απόρροια ιδεοληψίας: πηγάζουν από τα μεγάλα συμφέροντα που είναι κεντρικά για την Ευρωζώνη.


ROMIANEWS: 1914-2014: Το Κυπριακό και το (νέο) Ανατολικό Ζήτημα\nΗ Κύπρος έρχεται, θέλοντας και μη, στο επίκεντρο σοβαρών διεθνών εξελίξεων\nΠολλοί δεν το γνωρίζουν, όμως το Κυπριακό στη σύγχρονη μορφή του ξεκινά ακριβώς έναν αιώνα από σήμερα, στις 25 Οκτωβρίου 1914, όταν η Μεγάλη Βρετανία προσάρτησε την Κύπρο στα εδάφη της με το ξεκίνημα του Πρώτου Παγκοσμίου Πολέμου.\nΗταν η πράξη με την οποία το Λονδίνο, μαζί με τον πόλεμο έμπαινε ταυτόχρονα και στην τελική ευθεία επίλυσης του Ανατολικού Ζητήματος, προβλήματος άρρηκτα συνδεδεμένου με τον Πρώτο Παγκόσμιο, προχωρώντας έτσι σε ένα επόμενο βήμα από εκείνο που είχε καθοριστεί με τη συνθήκη του 1878 για το καθεστώς της Κύπρου ανάμεσα στη Βρετανία και την Υψηλή Πύλη.\nΌμως, το 1914, η Αγγλία και η Ρωσία δεν ήταν πια μπροστά σε εμπόλεμη κατάσταση, ενώ η Οθωμανική Αυτοκρατορία βρισκόταν στο απέναντι στρατόπεδο και αυτό είχε άμεση, καθοριστική επίδραση στο μέλλον της Κύπρου.\nΚαι μόνο το γεγονός ότι η προσάρτηση ήταν άμεσα συνδεδεμένη με τις εξελίξεις στον Πρώτο Παγκόσμιο Πόλεμο δείχνει ξεκάθαρα κάτι που εμείς δεν εννοούμε επί δεκαετίες να καταλάβουμε: την ευρύτερη σημασία της Κύπρου, που, μάλιστα σήμερα ολοένα μεγαλώνει. Ελάχιστα ζητήματα της διεθνούς πολιτικής σκηνής είναι τόσο βαθιά και τόσο σύνθετα όσο το Κυπριακό, το οποίο έχει βρεθεί και πάλι αυτές τις μέρες στο διεθνές επίκεντρο λόγω της έντονης τουρκικής επιθετικότητας στην ΑΟΖ της Κυπριακής Δημοκρατίας.\nΗ Αραβική Ανοιξη, η κρίση στη Λιβύη, τα γεγονότα στη Συρία, οι τζιχατζιστές που προελαύνουν τόσο σε αυτή όσο και στο Ιρακ, δεν είναι παρά εκφάνσεις αυτού του νέου Ανατολικού Ζητήματος που έναν αιώνα αργότερα έχει ανοίξει και πάλι εξίσου επικίνδυνα ρευστό. Γι αυτό το λόγο άλλωστε βρίσκονται σήμερα στη θαλάσσια περιοχή μεταξύ των ακτών του Λιβάνου και εκείνων της Κύπρου πολεμικά σκάφη με τεράστια δύναμη πυρός από πολλές χώρες του κόσμου, μεταξύ των οποίων και των ΗΠΑ και της Ρωσίας.\nΣε αυτό το ευρύτερο πλαίσιο μιας έντονης μεταβατικότητας που είναι βέβαιο ότι, κάποια στιγμή, με βίαιο ή λιγότερο βίαιο τρόπο, θα καταλήξει σε επαναρύθμιση του Ανατολικού Ζητήματος, η Κύπρος έρχεται, θέλοντας και μη, στο επίκεντρο σοβαρότατων διεθνών εξελίξεων. Κύριος μοχλός των εξελίξεων αυτών είναι η τουρκική επιθετικότητα, η οποία πηγάζει τόσο από τους πάγιους γεωπολιτικούς λόγους της Αγκυρας, όσο και από τα πρόσφατα ενεργειακά ζητήματα των υδρογονανθράκων.\nΗ Κύπρος, αυτή τη στιγμή, είναι ζωσμένη από πολεμικά σκάφη και αεροσκάφη σειράς κρατών που δεν βλέπουν με καλό μάτι την επιθετικότητα της Αγκυρας, όπως, ταυτόχρονα, έχουν τεράστια καχυποψία για την πολιτική της έναντι του λεγόμενου ισλαμικού κράτους. Γι αυτούς του δύο λόγους είναι που μέχρι και η ΕΕ και το Βερολίνο πήραν θέση απέναντι στην Αγκυρα στη σύνοδο κορυφής.\nΗ Τουρκία αυτή τη στιγμή κάνει το μεγάλο, ιστορικό λάθος, να παίρνει ουσιαστικά θέση απέναντι στα δυτικά συμφέροντα, περιλαμβανομένων και αυτών της Ρωσίας. Ένα λάθος που όποιος το έκανε, όποτε το έκανε, συμπεριλαμβανομένων της Ελλάδας και της Κύπρου στο παρελθόν, το πλήρωσε πολύ ακριβά, ακριβώς επειδή το Κυπριακό δεν είναι αυτοτελές ζήτημα αλλά ενταγμένο σε μια πολύ ευρύτερη σφαίρα συμφερόντων και συγκρούσεων.\nΤαυτόχρονα, ο διάλογος με τους τουρκοκύπριους έχει, ορθώς, διακοπεί από την κυβέρνηση Αναστασιάδη, υπό το βάρος μιας εξίσου προκλητικής αδιαλλαξίας.\nΜια πολιτική ανοιχτή σε συμμαχίες, όπως αυτή τη στιγμή συμβαίνει τόσο με το Ισραήλ και τις ΗΠΑ όσο και με τη Ρωσία, μπορεί να βοηθήσει πολύ αποτελεσματικά την Κύπρο, η οποία, το μόνο που δεν πρέπει σε καμία περίπτωση να κάνει, είναι να επιστρέψει σε ένα ανανεωμένο μοντέλο σχεδίου Ανάν - κι αυτό είναι που δείχνουν ουσιαστικά οι τελευταίες εξελίξεις στο ευρύτερο ζήτημα της περιοχής.\nΠαρά τα όσα πολλοί έλεγαν υπέρ του σχεδίου Ανάν και σχετικά με τη δήθεν καταστροφή που θα σήμαινε η απόρριψή του, η πραγματικότητα αποδείχθηκε εντελώς διαφορετική: η Κύπρος κυριολεκτικά σώθηκε από την υιοθέτηση αυτού του εγκληματικού για τα συμφέροντά της και για τον ελληνισμό σχεδίου και τώρα είναι σε θέση να παλέψει από πολύ πλεονεκτικότερη θέση την οποία θα είχε πλήρως απωλέσει αν ο κυπριακός λαός δεν είχε πει το μεγάλο Όχι, παρά την περί του αντιθέτου τρομοκράτηση που υπέστη.\nΑλλωστε, το γεγονός ότι ο νυν πρόεδρος Νίκος Αναστασιάδης, ο οποίος υπήρξε υπέρμαχος του σχεδίου Ανάν, είναι εκείνος που σήμερα ως πρόεδρος διακόπτει τις συνομιλίες, λέει πολλά.\nΌπως πολλά λέει και το γεγονός ότι όσο η Τουρκία συμπεριφέρεται αντιδυτικά, τόσο μειώνεται η διάθεση των μεγάλων δυνάμεων να δουν θετικά ένα νέο σχέδιο Ανάν που θα έδινε στην Αγκυρα ακόμα μεγαλύτερο λόγο στις κυπριακές εξελίξεις, ιδίως τις ενεργειακές.\nΤο Κυπριακό ζήτημα βρίσκεται κάθε μέρα που περνάει όλο και πιο πολύ στο επίκεντρο της πραγματικής περιφερειακής σύγκρουσης για μια περιοχή του κόσμου που παράγει αέναες συγκρούσεις.\nΤο θέμα λοιπόν, δεν είναι να παραδούμε όπως πολλές φορές πολλοί εισηγήθηκαν.\nΤο θέμα είναι να καταλάβουμε την ουσία αυτής της σύγκρουσης και να προετοιμάσουμε σωστά και αξιόπιστα τις συμμαχίες μας, αλλά και τις στρατιωτικές μας δυνατότητες, απέναντι σε μία Τουρκία που, πλέον, κάνει το ένα λάθος μετά το άλλο και που απομονώνεται διαρκώς από τους μεγάλους παίκτες.\nΔεν είναι απίθανο ένα από τα επόμενα λάθη της Αγκυρας να είναι και η πυροδότηση μιας έκρηξης, την οποία όμως, η Κύπρος και η Ελλάδα δεν θα αποφύγουν με τις υποχωρήσεις - κάθε άλλο μάλιστα, θα τη φέρουν πιο κοντά.\nΣτις συνθήκες που σήμερα διαμορφώνονται, και μάλιστα με μεγάλη ταχύτητα, τόσο η Κύπρος όσο και η Ελλάδα αποκτούν λοιπόν όλο και μεγαλύτερη σημασία στο διεθνές περιβάλλον.\nΑν το αντιληφθούμε έγκαιρα και δράσουμε αποτελεσματικά, θα αποκτήσουμε και την αντίστοιχη δύναμη. Η μοίρα μας είναι αποκλειστικά και μόνον στο χέρι μας.


Fredy Estofany February 28, 2018 February 28, 2018 No Comments on Πώς να αγοράσει τη συσκευή ενίσχυση πέος SizeGenetics σε απευθείας σύνδεση\nHome > EL > SizeGenetics > Πώς να αγοράσει τη συσκευή ενίσχυση πέος SizeGenetics σε απευθείας σύνδεση\nΠολλοί από τους άνδρες αυτή τη φορά σίγουρα θα κάνει ό, τι να ενισχύσει το μέγεθος του πέους. Στην πραγματικότητα, ακόμα και πολλά άτομα θα υπερβαίνει την άνεση και την ευκολία μέθοδο κάνοντας χειρουργική επέμβαση. Αυτό δείχνει ότι το μέγεθος του πέους είναι απαραίτητη. Παρ ‘όλα αυτά, υπάρχει μια πολύ καλύτερη επιλογή ώστε να μπορούν να βρουν στην αγορά και διάφορα με χειρουργική επέμβαση, η επιλογή αυτή δεν είναι ασφαλής. Αυτό είναι το αρσενικό τύπου διεύρυνση SizeGenetics .\nSizeGenetics εργαλείο είναι ένα είδος επέκτασης που εγγυάται η βελτίωση και στις δύο πέος περίμετρο και το μέγεθος, όταν έκανε χρήση σταθερά για 8 μήνες. Πολλά SizeGenetics οι πελάτες υποστήριξε ότι η συσκευή αυτή έχει ως αποτέλεσμα 0,5 ίντσες μεγαλύτερο σε μόλις 1 μηνών της χρήσης. Αλλά, δεν είναι ευχαριστημένοι, αλλά και να σταματήσει τη χρήση SizeGenetics μετά από να πάρει αυτό το αποτέλεσμα, οφείλεται στο γεγονός ότι, αν έχετε κρατήσει απομένει να το χρησιμοποιήσει, θα αποκτήσετε το αξιόλογο αποτέλεσμα επιπλέον από τις προσδοκίες σας.\nΓια τη χρήση των 6 μηνών, θα κερδίσει σίγουρα 1 ίντσα μεγαλύτερη και μετά από 1 χρόνο χρήσης, αρκετοί πελάτες δηλώνουν ότι SizeGenetics ενισχύσει το μέγεθος των 1,8 ιντσών πολύ περισσότερο. Αν βάλετε στο εργαλείο συχνά για 1 χρόνο, εκείνων αποτέλεσμα θα είναι μακροχρόνια, αν σταματήσει τη χρήση SizeGenetics για τις ημέρες των μειονοτήτων.\nΝα αρνηθεί οποιαδήποτε συσκευή ενίσχυση πέος, πριν να διαβάσετε αυτό το SizeGenetics Κριτικές: τα καλύτερα διαλυτικά πέος για όλα-τα φυσικά αύξηση του πέους που σίγουρα θα σας δώσει πληροφορίες για το τι ακριβώς είναι SizeGenetics , Οι λόγοι για να πάρει SizeGenetics , ο SizeGenetics κατευθυντήρια γραμμή επισκόπηση και ιδέες για να αποκτήσετε την πιο αποτελεσματική έκβαση, καθώς επίσης και το καλύτερο μέρος για να αποκτήσει το πέος συσκευή αύξησης SizeGenetics για την πώληση σε απευθείας σύνδεση.\nSizeGenetics είναι ένα από τα πιο αποτελεσματικά FDA άδεια εργαλείο πέους αύξηση στην αγορά. Λειτουργεί χρησιμοποιώντας ακριβώς την ίδια τεχνική όπως την ανάπτυξη των μυών σε κάθε συστατικό του σώματος. Όταν σηκώνετε το βάρος να ενισχύσει τα χέρια, το βάρος σπάει κυρίως τη μυϊκή μάζα ιστού, αλλά και να αντικαταστήσει αυτό το μυ με μεγαλύτερη ιστούς. Σε μια παρόμοια μέθοδο, SizeGenetics την επέκταση του πέους με τη χρήση προηγμένων μηχανική πρόσφυση, αλλά και να ενισχύσει το μέγεθος του πέους περίπου 1-3 ίντσες κατά την περίοδο 6-12 μηνών.\nSizeGenetics πέους φορείο προτιμάται για τον μόνιμο αποτέλεσμα τόσο αντιεπιστημονικό και επαγγελματική σχέση με την αντλία πέους οφείλεται στο γεγονός ότι είστε σε θέση να κάνουν χρήση μιας επέκτασης για πολλές ώρες στα τελικά του οποίου καλύτερη σε σύγκριση με μια αντλία που μπορεί να χρησιμοποιηθεί μόνο για ένα λίγα λεπτά. Παρ ‘όλα αυτά, φορείο δεν δείχνει χρονική αποτέλεσμα από φούσκωμα. Το πρωτοποριακό χρήστης μπορεί να χρησιμοποιήσει και τα δύο επέκτασης και της αντλίας.\nSizeGenetics συσκευή είναι επιπλέον διάσημη για τις άλλες συνθήκες όπως ΜΙΚΡΟ- σύνδρομο και σύνδρομο Bent πέους. Για τα άτομα που προτίθενται να ασχοληθεί με τα λυγισμένα πέος, μπορούν επίσης να παραγγείλουν SizeGenetic.\nΓιατί θα έπρεπε να χρησιμοποιούν το προϊόν για την επέκταση του πέους SizeGenetics\nΥπάρχουν διάφοροι λόγοι για τους οποίους οι άνθρωποι χρησιμοποιούν το προϊόν για να σας βοηθήσουν να επεκτείνετε το πέος αποτελεσματικά. Εδώ είναι οι λόγοι:\nΠώς μπορείτε να διευρύνει το πέος σας με SizeGenetics\nΘα πρέπει να κάνουν χρήση της SizeGenetics καθημερινά για ελάχιστη 3-5 ώρες για 6 μήνες για να ληφθεί η πραγματική έκβαση. Αν το πέος αρχίζουν αισθάνεται άνοδο, μπορείτε να κλείσετε από τη χρήση του για 1-2 ημέρες. Ο εξοπλισμός αυτός μπορεί να είναι δυσάρεστη για την αρχική χρήση, αλλά σίγουρα θα καταναλώσει 2-3 εβδομάδες για να μπορείτε να αποκτήσετε τακτική με αυτή τη συσκευή.\nΘα πρέπει να θέσει τον πήχη παράταση για να χωρέσει την ειρηνική μέγεθος για να κάνει το πέος ανιχνεύει το άγχος, αλλά όχι πολύ σφιχτά το λόγο άβολα. Για πρώτη φορά, θα μπορούσε να καθορίσει τη σωστή πίεση από μια δίκη δράσης πρώτες ημέρες. Το μεγαλύτερο χρονικό διάστημα που φοράτε αυτή τη συσκευή, τόσο πιο γρήγορα μπορείτε να δείτε το αποτέλεσμα.\nΣυνήθως, παρακάτω είναι τα απλά βήματα για SizeGenetics χρήση:\nΚάντε μερικές αλλαγές για να βεβαιωθείτε ότι χρησιμοποιείτε το σωστό μέγεθος για την ωραία εφαρμογή\nΧρήση SizeGenetics σιγά-σιγά, ξεκινώντας με 1 ώρα την ημέρα μέχρι να παρηγορήσει στη χρήση. Όταν αισθάνεστε ευχάριστα, αρχίζουν να το χρησιμοποιούν ως το συμβουλεύονται.\nΜπορείτε να χρησιμοποιήσετε το εργαλείο κάτω από το φαρδύ Ως εκ τούτου, μπορείτε να αφήσετε SizeGenetics κάνει τη δουλειά, ενώ εσείς κάνετε τη δραστηριότητά σας. Μερικά άτομα χρησιμοποιούν ακόμη και αυτόν τον εξοπλισμό το βράδυ ενώ κοιμούνται.\nΝα θυμίσουμε ότι, όπως σας συμμορφώνονται αυστηρά με τον οδηγό κατεύθυνση που δόθηκε από τον παραγωγό, το υλικό αυτό δεν θα προκαλέσει κάθε είδους παρενέργειες. Μέχρι σήμερα δεν υπάρχει καμία αναφορά έχει πράγματι σημειωθεί ότι αποκαλύπτουν τον τραυματισμό τύπο αιτία για τους καταναλωτές.\nΑρκετοί δείκτες για την εκπαίδευση να αποκτήσουν πιο δύσκολο πέος\nΕάν επιθυμείτε να αποκτήσετε τα καλύτερα αποτελέσματα για τη βελτίωση του πέους σας, πρέπει να κάνετε τις υποδείξεις για την άσκηση όπως εξηγήθηκε που αναφέρονται παρακάτω:\nΈλεγχος έξω την κατεύθυνση, αλλά και να τις ακολουθήσετε είναι η καλύτερη μέθοδος για την ασφάλεια και την προστασία σας.\nΘα πρέπει να ξεκινήσετε με τη χρήση αυτής της συσκευής για περίπου μια ώρα για μια ημέρα. Μετά από αρκετές εβδομάδες, όταν είστε εξοικειωμένοι με αυτό, θα μπορούσε να αρχίσει χρήσης SizeGenetics για το μεγαλύτερο χρονικό διάστημα.\nΜην θέλετε το υπέροχο αποτέλεσμα στο πρώτο κιόλας μήνα χρήσης\nΘα πρέπει να κρατήσει τα άλογα σας. Αν δεν μπορείτε να δείτε κάθε είδους μεγάλες βελτιώσεις ή δεν μπορείτε να δείτε κάθε είδους αποτελέσματα γρήγορα, δεν παραδοθούν. Συνεχώς το χρησιμοποιούν. Πολλοί καταναλωτές δεν είδε τίποτα σημαντικό μέχρι περίπου τον 3ο μήνα της χρήσης.\nΕάν αισθάνεστε πραγματικά ενθουσιασμένος ή ευέξαπτος, που ενδεχομένως επιθυμούν να προσπαθήσει να πάει ακραίες για το άγχος. Να απέχουν από το να κάνουν αυτό. Μπορεί να βλάψει τη δική σας.\nΒάλτε στην προέκταση του για την ελάχιστη δυνατή πολυάριθμες μήνες\nΘα χρειαστεί να κάνει χρήση του ελάχιστου επέκτασης για 4 ή 5 μήνες. Για την μη αναστρέψιμη συνέπεια, θα πρέπει να το χρησιμοποιήσει για τουλάχιστον ένα έτος.\nΧρησιμοποιήστε την προέκταση ενσωματωθεί με το άλλο σκεύασμα αρσενικό διεύρυνση, αν σκοπεύετε να ανακτήσετε τα διάφορα άλλα προβλήματα\nΕάν έχετε την μικρή περίμετρο, μπορείτε να κάνετε χρήση της αντλίας πέους ταυτόχρονα με SizeGenetics . Εάν αντιμετωπίζετε την ανικανότητα, θα έπρεπε να καταναλώνουν ορισμένα φυτικά προϊόντα για την ενίσχυση των επιπέδων τεστοστερόνης σας.\nΑγοράστε πέους υλικό ενίσχυσης SizeGenetics σε απευθείας σύνδεση\nSizeGenetics προσφέρεται στην αγορά για 2 χρόνια. Οποιοδήποτε είδος του σκευάσματος δεν θα διαρκέσει για αυτό το πολύ μεγάλο χρονικό διάστημα, αν δεν είναι αποτελεσματική. Πραγματικά, ο κατασκευαστής είναι μάλλον σίγουροι για το προϊόν αυτό. Έτσι, προσφέρουν 6 μήνες εγγύηση υπηρεσία επιστροφής. Απλά πρέπει να δείξει πριν και μετά από τις εικόνες για να αποδείξει την υπόθεσή σας, αλλά και θα σίγουρα σας παρέχουμε την πλήρη επιστροφή μετά από 6 μήνες κάνοντας χρήση της SizeGenetics .\nΑν θέλετε για την παραγγελία SizeGenetics , Παρακάτω είναι ο τιμοκατάλογος σε απευθείας σύνδεση:\nΒεβαιωθείτε για την αγορά SizeGenetics μόνο από την επίσημη ιστοσελίδα στο διαδίκτυο . Πρέπει να τονιστεί ότι υπάρχουν μερικές άλλες παρεμφερείς συσκευές που παράγονται από πλαστικό ως το βασικό προϊόν. την αγορά την εσφαλμένη διατύπωση θα χάσουμε σίγουρα το ταμείο, το χρόνο και σας παρέχει δυσαρέσκεια. Με την αγορά από την εγκεκριμένη περιοχή θα πάρετε μια κορυφαία σύνθεση εγκοπή για την ενίσχυση του πέους σας, κάνοντας την κορυφαία ποιότητα της αύξησης της ζωής σας. Υπάρχουν επίσης πολλές προσφορές, όπως δασμολογικών προεξοφλητικό επιτόκιο σε κάνουν να αποθηκεύσετε περισσότερα χρήματα.\nΠώς να αγοράσει τη συσκευή ενίσχυση πέος SizeGenetics σε απευθείας σύνδεση was last modified: February 28th, 2018 by Fredy Estofany\nColon Detox Plus σχόλια: το καλύτερο κόλον καθαρός στην αγορά\nΑγοράζοντας το λίπος blocker χάπια PhenQ για online πώληση στη Χιμάρα της Αλβανίας\nΠού μπορώ να αγοράσω συσκευή για να κόψετε το κάπνισμα EaseQUIT στην Αθήνα Ελλάδα


Με ψεύτικα φιγουρατζίδικα ρομάντζα δεν ξέχασε κανείς - Pillowfights.gr\nΜε ψεύτικα φιγουρατζίδικα ρομάντζα δεν ξέχασε κανείς\nHome Τα νέα της Νάσιας Με ψεύτικα φιγουρατζίδικα ρομάντζα δεν ξέχασε κανείς\nΝάσια Κάραλη 07/02/2019\nΧώρισες και πλέον είσαι ελεύθερο πουλί. Έχεις πια την άνεση να κάνεις ό,τι θέλεις, χωρίς καμία δέσμευση. Σε πόνεσε, όμως, πολύ το φινάλε κι ακόμα δεν έχεις αδειάσει από εκείνα τα συναισθήματα. Ψάχνεις, βέβαια, τρόπους να μπορέσεις να ξεφύγεις απ’ το παρελθόν και να προχωρήσεις μπροστά.\nΒιάζεσαι όμως, κι οι εύκολοι τρόποι που βρίσκεις ίσως να μην είναι κι οι πιο σωστοί. Προχωράς σε νέες σχέσεις και βάζεις άλλους ανθρώπους πολύ γρήγορα στη ζωή σου, είτε για να πείσεις τον εαυτό σου, είτε γιατί θέλεις να πληγώσεις το παρελθόν σου, ίσως ακόμα και γιατί χρειάζεσαι μια επιβεβαίωση, έτσι, για να πάρει τα πάνω της η αυτοπεποίθησή σου που έχει κλονιστεί.\nΈνας τρόπος για να αισθανθείς, και να αποδείξεις, ότι έχεις προχωρήσει είναι να προβάλλεις το καινούργιο αυτό άτομο στα μέσα κοινωνικής δικτύωσης, να το δουν οι φίλοι σου, το παρελθόν σου, η παλιά σας παρέα, να πάρουν όλοι το μήνυμα, να καταλάβουν ότι εσύ είσαι καλά, ξέχασες, έχεις προχωρήσει. Έχεις ξεπεράσει ό,τι έχει να κάνει με τα παλιά. Είναι, όμως, αυτή η αλήθεια;\nΕίναι αλήθεια ότι ο καινούργιος αυτός άνθρωπος ήρθε στη ζωή σου μέσα από βαθιά και συνειδητοποιημένη επιθυμία και πλέον έχεις αναθεωρήσει κι έχεις προχωρήσει μπροστά; Είσαι ερωτευμένος; Τόσο γρήγορα; Κι αν είναι πράγματι τόσο μοναδικό, γιατί ένιωσες την ανάγκη να το δημοσιεύσεις, να το διαφημίσεις, αντί να το κρατήσεις για σένα, να το ζήσεις κι απλά να το προστατέψεις;\nΑν κάτι δε λέει να τελειώσει μέσα σου, αν θες να ξεχάσεις, το μόνο που μπορείς να κάνεις είναι να περιμένεις και να ‘χεις υπομονή. Δε χρειάζεται να ψάχνεις να βρεις δεκανίκια κι αντικαταστάτες για να νιώσεις καλύτερα, πόσο μάλλον για να αποδείξεις πως είσαι πιο δυνατός αφού προχώρησες πρώτος.\nΟι άνθρωποι που είναι πραγματικά δίπλα σου θα σε κατανοήσουν, θα καταλάβουν πόσο χρόνο χρειάζεσαι και φυσικά ότι όλο αυτό, όλος αυτός ο ντόρος κι η φιγούρα, είναι ανασφάλεια κι άμυνα, πως είναι ένα καλοστημένο (ή ίσως όχι και τόσο) θέατρο. Οι δικοί μας άνθρωποι καταλαβαίνουν πότε είμαστε ή δεν είμαστε καλά, αναγνωρίζουν το ψεύτικο χαμόγελό μας και πότε προσπαθούμε πολύ για να δείχνουμε, τάχα, καλά.\nΑν δε σε ενδιαφέρει η άποψη των άλλων για σένα ή δε σε νοιάζει αν η ψυχολογία σου δε βελτιώνεται έτσι, τότε επιβάλλεται να σκεφτείς αυτό τον καινούργιο στη ζωή σου άνθρωπο. Είναι πολύ άσχημο να παίζεις με τα συναισθήματά του και να του δίνεις ψεύτικες ελπίδες, προσδοκίες που δεν μπορείς να πραγματοποιήσεις. Μπορεί για ‘σένα να μην είναι έρωτας, αλλά ο άλλος μπορεί να σε ‘χει ερωτευτεί κι όταν καταλάβει ότι αυτό ήταν μια ψευδαίσθηση.\nΌταν το μεταξύ σας φτάσει στο τέλος –γιατί απλά δεν αντέχεις να υποκρίνεσαι άλλο, γιατί αποφάσισες να γυρίσεις στο παρελθόν σου, είτε ακόμα γιατί βρήκες έναν καινούργιο έρωτα -ίσως αληθινό αυτή τη φορά– θα τον κεράσεις μία απ’ τις πιο πικρές απογοητεύσεις, και κανείς δεν την αξίζει. Δεν μπορείς να γίνεσαι τόσο σκληρός με τα συναισθήματα των άλλων για να καλύψεις επιφανειακά κι ανεπιτυχώς τις δικές σου ανασφάλειες.\nΣτην τελική, όταν πάρεις τον χρόνο σου και βρεις τον εαυτό σου, θα ‘ναι πολύ εύκολο να προχωρήσεις μπροστά. Να γνωρίσεις τα κατάλληλα άτομα, χωρίς να θέλεις να παίξεις μαζί τους. Να ‘σαι αληθινός, και να μη χρειάζεσαι καμία διαφήμιση της ζωής σου για να πείσεις για την ευτυχία σου. Γιατί αυτοί που σε ξέρουν θα σε βλέπουν και θα το καταλαβαίνουν απ’ το πρόσωπό σου και το αληθινό, αυτή τη φορά, χαμόγελό σου. Τότε θα μπορείς να κάνεις καινούργια βήματα χωρίς να σκέφτεσαι το παρελθόν.\nΗ ουσία, λοιπόν, είναι πως οτιδήποτε ψεύτικο πρέπει να το απομακρύνουμε, όχι να το επιλέγουμε για να γεμίσουμε όπως-όπως τα κενά μας. Θα έρθει η στιγμή που θα βρεις το καινούργιο, το καλύτερο, το αληθινό σου. Δεν αργεί, λίγη υπομονή!


Champions League: Προβάδισμα Μίλαν, «σιγουριά» Ζενίτ, Σοσιεδάδ, Βικτόρια, «κάζο» για Σέλτικ - Γρεβενά – ΝΕΑ- ΕΙΔΗΣΕΙΣ – news- Grebena live GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\n« Νέα δεδομένα για τις συνθήκες θανάτου του 19χρονου (Video)\nΠροτεραιότητα στις μετατάξεις για τους τρίτεκνους υπαλλήλους »\nChampions League: Προβάδισμα Μίλαν, «σιγουριά» Ζενίτ, Σοσιεδάδ, Βικτόρια, «κάζο» για Σέλτικ\nΤην ισοπαλία με 1-1 απέσπασε η Μίλαν στο «Φίλιπς Στάντιον» απέναντι στην Αϊντχόφεν με αποτέλεσμα να γίνει το απόλυτο φαβορί για την πρόκριση στους ομίλους του Champions League. Εκεί βρίσκεται ουσιαστικά η Ζενίτ μετά την εκτός έδρας νίκη της με 4-1 επί της Πάκος Φερέιρα στην Πορτογαλία. Το ίδιο και η Σοσιεδάδ που με δύο τέρματα σπάνιας ομορφιάς τέρματα πέρασε νικηφόρα 2-0 από το «Ζερλάν» κόντρα στη Λιόν. Τη νίκη με 3-1 πήρε η Βικτόρια Πλζεν στην εντός έδρας αναμέτρησή της με τη Μάριμπορ. Το μαύρο πρόβατο που έσφαξαν οι άνθρωποι της Σαχτάρ Καραγκάντι λίγο πριν από τη σέντρα του αγώνα με τη Σέλτικ, τελικά, είχε αποτέλεσμα… 2-0 και έφερε το βήμα πρόκρισης στους ομίλους κόντρα στους Σκοτσέζους.\nΤο… Χ-άρηκε η Μίλαν\nΙσοπαλία με 1-1 απέσπασε η Μίλαν στο «Φίλιπς Στάντιον» απέναντι στην Αϊντχόφεν με αποτέλεσμα να γίνει το απόλυτο φαβορί για την πρόκριση. Οι «ροσονέρι» ήθελαν το θετικό αποτέλεσμα για να γίνουν το απόλυτο φαβορί και το πήραν, καθώς απέσπασαν την ισοπαλία με 1-1 από τους δευτεραθλητές Ολλανδίας. Στο 16’ ο Ελ Σαράουι με κεφαλιά άνοιξε το σκορ για τους φιλοξενούμενους, με τον Μπαλοτέλι ένα λεπτό αργότερα να βλέπει το σουτ του να καταλήγει στο δοκάρι. Οι γηπεδούχοι απάντησαν λίγο πριν από το τέλος το πρώτου μέρους όταν το σουτ του Ματάβζ βρήκε στο οριζόντιο δοκάρι. Το τελικό αποτέλεσμα, διαμορφώθηκε από τον Ματάβζ με τη συμπλήρωση μίας ώρας παιχνιδιού και έτσι όλα έμειναν ανοιχτά για τη ρεβάνς.\nΑϊντχόφεν: Ζοέτ, Ρεκίκ, Μπρούμα, Βίλεμς, Μπρενετ, Μάχερ, Σχάαρς (89’ Χίλεμαρκ), Παρκ (68’ Ζόζεφσον), Ματάβζ (76’ Λοκάντια), Βίναλντουμ, Ντεπάι.\nΜίλαν: Αμπιάτι, Μεξές, Ζαπάτα, Αμπάτε, Μουντάρι, Μπόατενγκ (84’ Νιάνγκ), Μοντολίβο, Εμάνουελσον, Ντε Γιόνγκ (78’ Πόλι), Μπαλοτέλι, Ελ Σαράουι.\nΜε τα… τέσσερα η Ζενίτ στους ομίλους\nΜόνο τα τυπικά μένουν για να προκριθεί η Ζενίτ στη φάση των ομίλων μετά την εκτός έδρας νίκη της με 4-1 επί της Πάκος Φερέιρα στην Πορτογαλία. Ο Σιρόκοφ ήταν ο μεγάλος πρωταγωνιστής για τους νικητές καθώς σημείωσε χατ-τρικ. Στο 27’ άνοιξε το σκορ με ωραίο διαγώνιο σουτ, για να έρθει η απάντηση από τους γηπεδούχους στο 58’ με κοντινό σουτ του Λεάο. Άμεσα όμως, η Ζενίτ πήρε εκ νέου το προβάδισμα ,όταν μετά από αδράνεια στην άμυνα της Πάκος ο Σιρόκοφ από κοντά έκανε το 2-1 με τη συμπλήρωση μίας ώρας παιχνιδιού.\nΤο 3-1 έγινε στο 85’ όταν ο Κερζάκοφ έκανε το φάουλ με την μπάλα να πηγαίνει στο δοκάρι και στη συνέχεια στην πλάτη του Ντεγκρά για να καταλήξει στα δίχτυα. Το τελικό αποτέλεσμα, διαμορφώθηκε από τον Σιρόκοφ στο 90΄ ο οποίος ολοκλήρωσε και το χα-τρικ.\nΠάκος Φερέιρα: Ντεγκρά, Νούνο Σάντος, Ρικάρντο, Ρομέου, Αντρέ Λεάο, Ρουί Μιγκέλ (51’ Βίτορ), Σέρχιο Ολιβέιρα (80’ Μάνουελ Χοσέ), Ροδρίγκο Αντόνιο, Ανουνσιασάο, Ιρόμπισο (65’ Καρλάο), Ουρτάδο.\nΖενίτ: Λοντίγκιν, Λόμπαερτς, Χουμπόσαν, Σμολνίκοφ, Ανιούκοφ, Σιρόκοφ, Ζιριάνοφ (70’ Τίμοστσιουκ), Βίτσελ, Μπιστρόφ (61’ Αρσάβιν), Ντάνι (80’ Μογκιλέβετς), Κερζάκοφ.\nΓκολάρες της Σοσιεδάδ στη Λιόν\nΜε δύο καταπληκτικά τέρματα η Σοσιεδάδ πέρασε νικηφόρα 2-0 από το «Ζερλάν» εξασφαλίζοντας σκορ πρόκρισής για τους ομίλους. Η ομάδα της Βασκονίας έκανε μεγάλη εμφάνιση και από το ξεκίνημα είχε τον απόλυτο έλεγχο. Στο 17’ ο Γκρίτσμαν με εντυπωσιακό γυριστό σουτ από το ύψος της περιοχής άνοιξε το σκορ, για να έρθει ο Σεφέροβιτς στο 50’ με μακρινό σουτ να διαμορφώσει το τελικό αποτέλεσμα. Από το 75’ οι γηπεδούχοι έπαιζαν με παίκτη λιγότερο λόγω αποβολής του Μπίσεβακ με δεύτερη κίτρινη κάρτα.\nΛιόν: Λόπες, Μπεντιμό, Μπίσεβακ, Φοφανά, Μιγκέλ Λόπεζ, Γκρενιέ, Γκουρκίφ, Μαλμπράνκ (57’ Μπαλουλί), Γκοναλόν, Λακαζέτ, Μπενζιά (57’ Ντανίκ).\nΣοσιεδάδ: Μπράβο, Κάρλος Μαρτίνεθ, Ντε λα Μπέγια, Κανταμούρο, Μάρκελ Μπεργκάρα, Ινίγκο Μαρτίνεθ, Πριέτο, Ζουρουτούζα (81’ Πάρδο), Γκρίτσμαν (71’ Γκονζάλο Κάστρο), Σεφέροβιτς (65’ Γκρανέρο), Βέλα.\nΣημαντικό βήμα από τη Βικτόρια Πλζεν\nΤη νίκη με 3-1 πήρε η Βικτόρια Πλζεν στην αναμέτρηση του «Ντόσαν» με τη Μάριμπορ παίρνοντας ταυτόχρονα και προβάδισμα πρόκρισης. Πλέον, στους Τσέχους αρκεί έστω και η ήττα με ένα γκολ διαφορά στη Σλοβενία για να βρεθούν ξανά στους ομίλους.\nΜόλις στο 8’ ευτύχισε να προηγηθεί στο σκορ με τέρμα του Σισόφσκι. Στα πρώτα λεπτά της επανάληψης και συγκεκριμένα στο 58’ ήταν η σειρά του Ντάριντα να σκοράρει κάνοντας το 2-0 για τους γηπεδούχους. Παρόλα αυτά οι πρωταθλητές Σλοβενίας δεν παράτησαν την προσπάθεια και στο 66’ με εξαιρετικό σουτ του Μέγιατς μείωσαν σε 2-1. Το τελικό αποτέλεσμα, διαμορφώθηκε στο 90’ από γκολ του Ντούρις.\nΒικτόρια Πλζεν: Κόζατσικ, Λιμπέρσκι, Ρέζνικ, Προχάσκα, Σισόφσκι, Χοράβα, Χορβάτ, Πετρζέλα (77’ Ραϊτόραλ), Νταριντά, Κόβαρικ, Βάγκνερ (63’ Ντούρις).\nΜάριμπορ: Χαντάνοβιτς, Μέγιατς, Ποτοκάρ, Ραΐσεβιτς, Βίλερ, Μίλετς (85’ Ντερβίσεβιτς), Ιμπραΐμι (88’ Μεντί), Τσβιγιάνοβις, Μέρτελι, Ταβάρες, Μποχάρ.\n«Κάζο» για Σέλτικ\nΤο μαύρο πρόβατο που έσφαξαν οι άνθρωποι της Σαχτάρ Καραγκάντι λίγο πριν από τη σέντρα του αγώνα με τη Σέλτικ, τελικά, είχε αποτέλεσμα… 2-0 και έφερε το βήμα πρόκρισης στους ομίλους κόντρα στους Σκοτσέζους.\nΗ θυσία έπιασε τόπο, αφού η πρωταθλήτρια Καζακστάν (έχει την χαμηλότερη κατάταξη στην UEFA – ξεκίνησε με 1.666 βαθμούς και πλέον βρίσκεται στο νο 320 της κατάταξης των συλλόγων) πέτυχε τεράστια έκπληξη και αν καταφέρει να διαφυλάξει αυτό το σκορ σε μία εβδομάδα στο «Πάρκχεντ», θα γράψει ιστορία.\nΟ Φινοτσένκο στο 12΄ και ο Χιζνιτσένκο στο 77΄ πέτυχαν τα γκολ των γηπεδούχων στο ματς που έγινε στην πρωτεύουσα του Καζακστάν, Αστάνα. Ο Γιώργος Σαμαράς έπαιξε σε όλο το διάστημα του αγώνα με τους ηττημένους, οι οποίοι τα είδαν «σκούρα» στο πρώτο ματς των play off και το φάσμα του αποκλεισμού είναι πλέον ορατό.\nΣαχτάρ Καραγκάντι: Μόκιν, Σίμτσεβιτς, Ποριβάεφ, Βασίλιεβιτς, Μάλι, Ντζίντιτς, Γκαζαριάν, Βίτσιους, Κάνιας, Χιζνιτσένκο, Φινοντσέκο (82’ Ζένκοβιτς).\nΣέλτικ: Φόρστερ, Ιζαγκουάιρ (82΄Μπαλντέ), Λούστινγκ (67’ Μάθιους), Μουγιοκολό, Φαν Ντικ, Μπράουν, Λέντλεϊ, Κόμονς, Φόρεστ, Σαμαράς.\nΤο πρόγραμμα, έχει ως εξής (σ.σ. οι δεύτεροι αγώνες θα διεξαχθούν στις 27 και 28 Αυγούστου):\nΣαχτάρ Καραγκάντι (Καζακστάν) – Σέλτικ (Σκοτία) 2-0\nΣκόρερ: 12΄ Φινοντσένκο, 77΄ Χιζνιτσένκο\nΛιόν (Γαλλία) – Σοσιεδάδ (Ισπανία) 0-2\nΣκόρερ: 17΄ Γκριζμάν, 50΄ Σεφέροβιτς\nΠάσος Φερέιρα (Πορτογαλία) – Ζενίτ Αγ. Πετρ. (Ρωσία) 1-4\nΣκόρερ: 58΄ Λεάο – 27΄,60΄,90΄ Σιρόκοφ, 85΄αυτ. Ντεγκρά\nΑϊντχόφεν (Ολλανδία) – Μίλαν (Ιταλία) 1-1\nΣκόρερ: 60΄ Μάταβζ – 15΄ Ελ Σααράουι\nΒικτόρια Πλζεν (Τσεχία) – Μάριμπορ (Σλοβενία) 3-1\nΣκόρερ: 8΄ Σισόφκσι, 58΄ Νταρίντα, 90΄ Ντούρις – 66΄ Μέγιατς\nΣάλκε (Γερμανία) – ΠΑΟΚ (Ελλάδα)\nΦενέρμπαχτσε (Τουρκία) – Άρσεναλ (Αγγλία)\nThis entry was posted on Τετάρτη, Αύγουστος 21st, 2013 at 08:09 and is filed under ΑΘΛΗΤΙΚΑ, ΠΟΔΟΣΦΑΙΡΟ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.


Πρόγνωση καιρού για τις 03.08.2021 - Ειδήσεις\nΤην Τρίτη θα έχει ηλιοφάνεια και θα κάνει ζέστη. Το απόγευμα θα έχει συννεφιά και σύντομες δυνατές βροχές και στα ορεινά και στα παράλια. Βοριοδυτικός άνεμος θα χαμηλώσει τις θερμοκρασίες στην Β. Βουλγαρία όπου θα φτάσουν ως τους 35 βαθμούς ενώ στα νότια θα ανέβουν έως τους 40 βαθμούς. Στην Σόφια οι βαθμοί θα είναι 35. Στην Μαύρη θάλασσα αναμένεται ηλιοφάνεια. Οι θερμοκρασίες θα είναι 30 βαθμοί στην Σάμπλα και 35 στο Μπουργκάς και την Σωζόπολη. Η θερμοκρασία του θαλασσινού νερού θα φτάσει τους 27 βαθμούς. Τα κύματα δεν θα φτάνουν το 1 μέτρο. Στα βουνά θα έχει ηλιοφάνεια. Στα 1 200μ. θα είναι 29 βαθμοί ενώ στα 2 000μ. γύρω στους 21 βαθμούς. Στο Μπόροβετς και το Παμπόροβο οι θερμοκρασίες θα φτάσουν τους 27 βαθμούς ενώ στο Μπάνσκο θα φτάσουν τους 32 βαθμούς. Την Τετάρτη οι θερμοκρασίες θα πέσουν και στην Ν.Βουλγαρία και δεν θα ξεπερνούν τους 37 βαθμούς, θα συνεχιστούν και οι σύντομες βροχοπτώσεις.\nΒουλγαρική Ραδιοφωνία Ειδήσεις βουνά θέρετρα καιρός καύσωνας παραλίες


Νοσοκομείο Βόλου: Νέο θύμα του κορωνοϊού μια 87χρονη γυναίκα- Πλήρης η ΜΕΘ Covid - Magnesia News\nΑρχική Slider Νοσοκομείο Βόλου: Νέο θύμα του κορωνοϊού μια 87χρονη γυναίκα- Πλήρης η ΜΕΘ...\nΝοσηλεύονται συνολικά 73 ασθενείς\nΔημοσιεύθηκε 19/04/2021 09:03\nΤο σφοδρό δεύτερο κύμα της πανδημίας και ειδικότερα τον «μαύρο» Νοέμβρη θυμίζει η σημερινή εικόνα του Νοσοκομείου Βόλου, σε ότι αφορά τους νοσηλευόμενους με κορωνοϊό. Δυστυχώς χθες καταγράφηκε ακόμη ένας θάνατος. Πρόκειται για μία γυναίκα 87 ετών, η οποία νοσηλευόταν σε κλινική κορωνοϊού και σήμερα τα ξημερώματα, κατέληξε.\nΣτο μεταξύ «γεμάτη» είναι η ΜΕΘ Covid καθώς δεν υπάρχει κενή κλίνη και όλες είναι κατειλημμένες από ασθενείς. Συγκεκριμένα, νοσηλεύονται οκτώ ασθενείς και ειδικότερα, τρεις άνδρες ηλικίας 70, 74 και 75 ετών και πέντε γυναίκες ηλικίας 56, 65, 76, 77, και 71 ετών. Στην Α κλινική κορωνοϊού νοσηλεύονται 30 ασθενείς και 30 νοσηλεύονται και στη Β΄κλινική. Τέλος, στους θαλάμους αρνητικής πίεσης νοσηλεύονται πέντε άνδρες ηλικίας 53, 57, 61, 70 και 71 ετών.


Θερμά επεισόδια με τούρκικες σαπουνόπερες | κοσμικα , τηλεοπτικα νεα | womenonly.gr\nΘερμά επεισόδια με τούρκικες σαπουνόπερες\nΕρωτες, πάθη και ίντριγκες από την Τουρκία επιστρατεύουν Αlpha και ΑΝΤ1 για το καλοκαιρινό πρόγραμμα\nΜες στο καλοκαίρι ετοιμάζεται θερμό τουρκικό επεισόδιο και μάλιστα το «χτύπημα» θα είναι διπλό. Μην πάει το μυαλό σας στο κακό, αφού ο λόγος γίνεται για τις τουρκικές σαπουνόπερες που τόσο αρέσουν στο ελληνικό κοινό.\nΑπό τον Ιούνιο θα έχουμε νέα «απόβαση» τουρκικών σειρών σε ΑΝΤ1 και Alpha. Και επειδή η κρίση δεν επιτρέπει στα κανάλια να κάνουν την έκπληξη και να δούμε και κάτι άλλο πέρα από επαναλήψεις, συντροφιά μες στην τηλεοπτική ξηρασία θα μας κρατήσουν οι σαπουνόπερες της γείτονος χώρας, που το ελληνικό κοινό, τις ανταμείβει με υψηλά νούμερα τηλεθέασης, ενώ είναι σχετικά χαμηλό το κόστος απόκτησής τους.\nΤο κανάλι της Κάντζας ετοιμάζεται να εντάξει στο πρόγραμμά του τα νέα επεισόδια της σειράς «Το αγιάζι του έρωτα», που σταμάτησε να προβάλλεται κάπως απότομα παρά το φανατικό κοινό που είχε αποκτήσει (εμείς πληρώσαμε τη νύφη από τους αγανακτισμένους τηλεθεατές). Η σειρά θα ξεκινήσει να προβάλλεται ή στις 27 Ιουνίου ή στις 4 Ιουλίου, και τις πρώτες ημέρες θα παρακολουθήσουμε τα πρώτα 17 επεισόδια που ήδη έχουν προβληθεί αλλά σε μορφή περίληψης, δηλαδή ως τηλεταινία, ώστε να θυμηθούν οι τηλεθεατές την αρχή της σειράς.\nΕπειτα θα προβληθούν τα 49 επεισόδια που είναι διαθέσιμα. Το «Αγιάζι του έρωτα» θα πάρει τη θέση των «Οικογενειακών ιστοριών», δηλαδή στις 6 το απόγευμα, δίνοντας lead-in στο κεντρικό δελτίο ειδήσεων του σταθμού. Εμείς σας παρουσιάζουμε την περίληψη του τελευταίου επεισοδίου της σειράς. «Η Νερμίν αρρωσταίνει σε ένα σπίτι στο βουνό όπου την είχε κρυμμένη ο Εντέρ. Ο Μεχμέτ τσακώνεται με τον Εντέρ και τραυματίζεται στην προσπάθειά του να τη σώσει. Αφού μεταφέρονται και οι δυο στο νοσοκομείο, ο Μεχμέτ θεραπεύεται, όμως η Νερμίν αργότερα πεθαίνει».\nΣτις 8 μ.μ. και στη θέση του «Κάτι ψήνεται» ο Alpha εξασφάλισε μια καινούργια σειρά. Πρόκειται για τη «Menekse ile Halil», που σημαίνει «Η Μενεξέ και ο Χαλίλ». Φυσικά και εδώ παρακολουθούμε μια ιστορία αγάπης που φτάνει στα άκρα. Η Μενεξέ, μετανάστρια από την Τουρκία, ζει με την οικογένειά της στη Γερμανία. Εκεί συναντά τον Χαλίλ, έναν μετανάστη από τη Βοσνία. Ενας μεγάλος έρωτας γεννιέται, όμως ο πατέρας της Μενεξέ έχει άλλα σχέδια. Ετοιμάζει τον γάμο της κόρης του με έναν συμπατριώτη τους, φίλο του γιου του... Μενεξέ και Χαλίλ θα βρεθούν κυνηγημένοι στην Πόλη. Τον Χαλίλ υποδύεται ο γνωστός μας Κιβάντς Τατλιτούγ.\nΟ ΑΝΤ1 έχει ήδη ξεκινήσει να προβάλλει σε επανάληψη καθημερινά στις 5 μ.μ. τη σειρά «Κισμέτ». Η σειρά θα συνεχίσει να προβάλλεται σταθερά ως το τέλος του καλοκαιριού, αφού υπάρχει επάρκεια επεισοδίων. Σύμφωνα με πληροφορίες το κανάλι του Αμαρουσίου δεν σκοπεύει να εντάξει καμία άλλη τουρκική σειρά, εκτός συγκλονιστικού απροόπτου. Θυμίζουμε ότι ο ΑΝΤ1 έχει τα δικαιώματα για τις σειρές «Εζέλ» και «Ask I Memnou» και ενδέχεται τον Αύγουστο να προβληθούν.\nΕζέλ στα τουρκικά σημαίνει αιωνιότητα. Είναι μία από τις πιο πολυσυζητημένες σειρές στην Τουρκία. Ο Ομέρ είναι... ένας απλός νέος και αγαπά την Eysan. Ομως θα φυλακιστεί για 10 χρόνια. Χάνει τη ζωή του, τους φίλους του. Χάνει και την Eysan...\nΤο «Ask I Memnou» είναι ένα ρομαντικό δράμα, βασισμένο στο ομώνυμο μυθιστόρημα του Halit Ziya U akl gil. Η ιστορία διαδραματίζεται στην Κωνσταντινούπολη στα τέλη του 19ου αιώνα. Η Firdevs είναι μια χήρα μέσης ηλικίας η οποία σχεδιάζει να παντρευτεί τον πλούσιο Adnan. Ιντριγκες, πάθη, δολοπλοκίες και όλα τα κλισέ θα εμφανιστούν με φόντο την Πόλη...


Η θέληση να δίνεις, να μοιράζεις και να θυσιάζεσαι – Έριχ Φρομ - NewSide.gr | NewSide.gr\nΣτη σύγχρονη κοινωνία θεωρούμε ότι ο τρόπος ύπαρξης στη βάση του έχει είναι ριζωμένος στην ανθρώπινη φύση και γι” αυτό είναι αδύνατο ν” αλλάξει. Η ίδια ιδέα εκφράζεται στο δόγμα ότι οι άνθρωποι βασικά είναι τεμπέληδες, παθητικοί από τη φύση τους, ότι δε θέλουν να δουλέψουν ή να κάνουν κάτι άλλο παρά μόνο όταν τους σπρώχνει το ελατήριο του υλικού κέρδους… ή η πείνα… ή ο φόβος της τιμωρίας.\nΑυτό το δόγμα δεν αμφισβητείται σχεδόν από κανένα και καθορίζει τις μεθόδους της μόρφωσης και της δουλειάς μας. Αλλά δεν είναι τίποτα άλλο παρά η έκφραση της επιθυμίας ν” αποδείξουμε την αξία της κοινωνικής μας τοποθέτησης, υποστηρίζοντας ότι αυτή η τοποθέτηση ακολουθεί τις ανάγκες της ανθρώπινης φύσης. Σε ανθρώπους που ζουν ή έζησαν σε διαφορετικές κοινωνίες, η ιδέα του έμφυτου εγωισμού και της τεμπελιάς θα φαινόταν τόσο απίστευτη, όσο το αντίθετο φαίνεται σ” εμάς.\nΟ D. Ο. Hebb διατύπωσε την ουσία του προβλήματος στον πιο γενικό του τύπο, δηλώνοντας ότι το μοναδικό πρόβλημα συμπεριφοράς είναι η έλλειψη δραστηριότητας και όχι η δραστηριότητα.Τα σχετικά στοιχεία που ακολουθούν αποδεικνύουν αυτή τη γενική θέση:\nΤα στοιχεία από τη συμπεριφορά των ζώων. Πειράματα και άμεση παρατήρηση δείχνουν ότι πολλά είδη ζώων αναλαμβάνουν δύσκολες δουλειές μ” ευχαρίστηση, ακόμα και όταν δεν τους προσφέρεται υλική ανταμοιβή. Πειράματα νευροφυσιολογίας αποδεικνύουν την έμφυτη δραστηριότητα των νευρικών κυττάρων.\nΝηπιακή συμπεριφορά. Πρόσφατες μελέτες δείχνουν ότι τα μικρά νήπια έχουν την ικανότητα και την ανάγκη ν” αντιδρούν ενεργητικά σε πολύπλοκα ερεθίσματα: αυτές οι παρατηρήσεις έρχονται σε αντίθεση με τη θεωρία του Freud ότι το νήπιο δέχεται τα εξωτερικά ερεθίσματα σαν απειλή και κινητοποιεί την επιθετικότητά του για να αποδιώξει αυτή την απειλή.\nΣυμπεριφορά της εκμάθησης. Πολλές μελέτες δείχνουν ότι το παιδί κι ο έφηβος είναι τεμπέληδες, γιατί το υλικό της μάθησης τους προσφέρεται με τρόπο ξερό και νεκρό, που είναι αδύνατο να τους ξυπνήσει πραγματικό ενδιαφέρον. Αν εξουδετερωθούν η πίεση και η πλήξη και το υλικό προσφερθεί ζωντανά, τότε μπαίνουν σε κίνηση αξιοσημείωτη δραστηριότητα και πρωτοβουλία.\nΣυμπεριφορά της εργασίας. Το κλασικό πείραμα του Ε. Mayo έδειξε ότι μια δουλειά που είναι από την ίδια της τη φύση πληκτική αποκτά ενδιαφέρον, αν οι εργάτες ξέρουν πως παίρνουν μέρος σ” ένα πείραμα, που το διευθύνει ένα άτομο ζωντανό και προικισμένο με την ικανότητα να τους ξυπνήσει την περιέργεια και τη συμμετοχή τους. Το ίδιο αποδείχτηκε σε πολλά εργοστάσια στην Ευρώπη και στις ΗΠΑ. Ο διευθυντής έχει για τους εργάτες μια στερεότυπη εικόνα. Οι εργάτες δεν ενδιαφέρονται πραγματικά για τη δραστήρια συμμετοχή τους στη δουλειά — εκείνο που θέλουν είναι μεγαλύτερα ημερομίσθια. Επομένως, η άμεση συμμετοχή στα κέρδη και όχι η συμμετοχή στη δουλειά είναι ένα κίνητρο για μεγαλύτερη παραγωγικότητα. Οι διευθυντές μπορεί να έχουν δίκιο σχετικά με τις μεθόδους εργασίας που προσφέρουν. Η πείρα όμως έδειξε —κι έπεισε αρκετούς από αυτούς— ότι αν οι εργάτες μπορούν να είναι πραγματικά δραστήριοι, υπεύθυνοι και ενήμεροι του ρόλου τους, τότε κι αυτοί που πρώτα ήταν αδιάφοροι αλλάζουν σημαντικά και παρουσιάζουν εφευρετικότητα, ενεργητικότητα, φαντασία και ικανοποίηση σε μεγάλο βαθμό.\nΕίναι πάντως θλιβερό για τον πολιτισμό μας που ο πόλεμος και ο πόνος κινητοποιούν τους ανθρώπους για θυσίες περισσότερο απ” ό,τι η ειρηνική ζωή. Ο καιρός της ειρήνης μοιάζει πάνω απ” όλα να ενθαρρύνει τη φιλαυτία. Ευτυχώς υπάρχουν περιστάσεις σε ειρηνικούς καιρούς, όπου η ανθρώπινη προσπάθεια για δόσιμο και αλληλεγγύη βρίσκουν την έκφρασή τους στη συμπεριφορά των ατόμων.\nΟι απεργίες των εργατών, ιδιαίτερα ως την εποχή του πρώτου παγκόσμιου πολέμου, είναι ένα παράδειγμα τέτοιας βασικά μη βίαιης συμπεριφοράς. Οι εργάτες ζητούσαν μεγαλύτερα ημερομίσθια, αλλά ταυτόχρονα διακινδύνευαν και υποβάλλονταν εκούσια σε ταλαιπωρίες παλεύοντας για την αξιοπρέπειά τους και για την ικανοποίηση από τη βίωση της ανθρώπινης αλληλεγγύης. Η απεργία ήταν ένα φαινόμενο το ίδιο «θρησκευτικό» όσο και οικονομικό. Αν και τέτοιες απεργίες γίνονται ακόμα και σήμερα, οι περισσότερες είναι για λόγους οικονομικούς — παρόλο που κι αυτές που γίνονται για καλύτερες συνθήκες δουλειάς έχουν πρόσφατα αυξηθεί.\nΗ ανάγκη που νιώθουν οι άνθρωποι να δώσουν και να μοιραστούν και η προθυμία τους να κάνουν θυσίες για τους άλλους υπάρχουν ακόμα ανάμεσα στα μέλη μερικών επαγγελμάτων, όπως οι νοσοκόμοι, οι γιατροί, οι μοναχοί και οι μοναχές. Πολλοί, αν όχι οι περισσότεροι απ” αυτούς τους επαγγελματίες, μιλάνε μόνο, χωρίς να πιστεύουν, στο σκοπό της βοήθειας και της θυσίας. Παρόλα αυτά, ο χαρακτήρας ορισμένων απ” αυτούς ανταποκρίνεται στις αξίες που επαγγέλλονται.\nΤις ίδιες ανάγκες τις βρίσκουμε να επιβεβαιώνονται και να εκφράζονται σε πολλά κοινόβια μέσα στους αιώνες, είτε θρησκευτικά είτε σοσιαλιστικά είτε ουμανιστικά. Βρίσκουμε την επιθυμία για δόσιμο στους ανθρώπους που προσφέρουν το αίμα τους (χωρίς πληρωμή), στις περιπτώσεις που οι άνθρωποι διακινδυνεύουν τη ζωή τους για να σώσουν μιαν άλλη. Βρίσκουμε τη θέληση για δόσιμο να εκδηλώνεται στους ανθρώπους που πραγματικά αγαπούν. Η «ψεύτικη αγάπη», δηλαδή ο αμοιβαίος εγωισμός που μοιράζονται δυο άτομα, κάνει τους ανθρώπους πιο εγωιστές (κι αυτό συμβαίνει αρκετά συχνά). Η πραγματική αγάπη μεγαλώνει την ικανότητά μας ν” αγαπάμε και να δίνουμε στους άλλους. Αυτός που αγαπάει πραγματικά, αγαπάει ολόκληρο τον κόσμο, μέσα από την αγάπη του/της για ένα συγκεκριμένο πρόσωπο.\nΑξιοσημείωτα παραδείγματα τέτοιων ανθρώπων στους παλιούς χρόνους είναι τα παιδιά των πλούσιων Ρωμαίων στα χρόνια της Ρωμαϊκής Αυτοκρατορίας, που αγκάλιασαν τη θρησκεία της φτώχιας και της αγάπης. Άλλο παράδειγμα είναι ο Βούδας: σαν πρίγκιπας που ήταν, μπορούσε να δοκιμάσει κάθε απόλαυση και πολυτέλεια που ήθελε, αλλά ανακάλυψε ότι η απόκτηση και η κατανάλωση υλικών αγαθών έφερνε δυστυχία και θλίψη. Ένα πιο πρόσφατο παράδειγμα (στο δεύτερο μισό του 19ου αιώνα) είναι τα παιδιά της ανώτερης τάξης της Ρωσίας, οι Ναρόντνικοι. Μη αντέχοντας το περιβάλλον της νωθρότητας και αδικίας, που μέσα του είχαν μεγαλώσει, οι νέοι αυτοί άνθρωποι έφυγαν από τα σπίτια τους και πήγαν να ζήσουν μαζί με τους φτωχούς χωριάτες, βάζοντας έτσι τα θεμέλια του επαναστατικού αγώνα στη Ρωσία.\nΤο ίδιο φαινόμενο μπορούμε να διαπιστώσουμε ανάμεσα στα παιδιά, αγόpια και κοpίτσια, των πλούσιων οικογενειών των ΗΠΑ και της Γερμανίας, που βλέπουν τη ζωή τους μέσα στο πλούσιο οικογενειακό τους περιβάλλον πληκτική και χωρίς νόημα. Αλλά πέρα απ” αυτό, βρίσκουν ανυπόφορη τη σκληρότητα του κόσμου απέναντι στους φτωχούς και την απειλή του πυρηνικού πολέμου για λόγους κύρους μερικών ατόμων. Έτσι φεύγουν από το οικογενειακό τους περιβάλλον —ψάχνοντας για ένα νέο τρόπο ζωής— και μένουν ανικανοποίητοι γιατί καμιά δημιουργική προσπάθεια δεν καταλήγει σε επιτυχία. Πολλοί από αυτούς τους νέους ήταν αρχικά οι πιο ιδεαλιστές, οι πιο ευαίσθητοι της νέας γενιάς, τους έλειπε όμως η παράδοση, η ωριμότητα, η πείρα και η πολιτική γνώση: το αποτέλεσμα είναι ότι πέφτουν τώρα στην απελπισία, υπερεκτιμούν ναρκισσιστικά τις ικανότητες και τις δυνατότητες που έχουν κι αγωνίζονται να επιτύχουν το αδύνατο με τη χρήση βίας.\nΦτιάχνουν τις δήθεν επαναστατικές ομάδες και ζητούν να σώσουν τον κόσμο με πράξεις τρομοκρατίας και καταστροφής, χωρίς ν” αντιλαμβάνονται ότι το μόνο που κάνουν είναι να μεγαλώνουν τη γενική τάση για βία και απανθρωπιά. Έχουν χάσει την ικανότητα ν” αγαπούν και την αντικατέστησαν με την επιθυμία να θυσιάσουν τη ζωή τους. (Η αυτοθυσία είναι συχνά η λύση για τα άτομα που θέλουν με πάθος ν” αγαπήσουν, αλλά έχουν χάσει αυτή την ικανότητα και βλέπουν στη θυσία της ίδιας τους της ζωής τη βίωση της αγάπης στην πιο απόλυτη μορφή). Αλλά αυτοί οι νέοι που αυτοθυσιάζονται, είναι πολύ διαφορετικοί από τους μάρτυρες της αγάπης, που θέλουν να ζήσουν γιατί αγαπούν τη ζωή, και που δέχονται το θάνατο μόνο όταν είναι αναγκασμένοι να πεθάνουν για να μην προδώσουν τον εαυτό τους. Οι σημερινοί μας νέοι που θυσιάζουν τη ζωή τους είναι οι κατηγορούμενοι αλλά συνάμα και οι κατήγοροι. Είναι οι ίδιοι μια απόδειξη ότι στο κοινωνικό μας σύστημα μερικοί από τους καλύτερους νέους ανθρώπους καταντούν τόσο απομονωμένοι και απελπισμένοι, που σαν μοναδική διέξοδο από την απελπισία τους βρίσκουν μόνο την καταστροφή και το φανατισμό.\nΗ ανθρώπινη επιθυμία για ένωση με άλλους ανθρώπους, είναι ριζωμένη στις ειδικές συνθήκες ύπαρξης που χαρακτηρίζουν το ανθρώπινο είδος, και είναι ένα από τα δυνατότερα κίνητρα της ανθρώπινης συμπεριφοράς. Συνδυάζοντας την ελάχιστη, ενστικτώδη αποφασιστικότητα και τη μέγιστη ανάπτυξη της λογικής ικανότητας, εμείς οι άνθρωποι χάσαμε την αρχέγονη ενότητα με τη φύση. Για να μη νιώθουμε τέλεια απομονωμένοι —πράγμα που θα μας καταδίκαζε στην τρέλα— χρειαζόμαστε μια νέα ενότητα: με τους συνανθρώπους μας, με τη φύση. Αυτή η ανθρώπινη ανάγκη για ενότητα με άλλους ανθρώπους πραγματώνεται με πολλούς τρόπους: μέσα από το συμβιωτικό δεσμό με τη μητέρα, μ” ένα είδωλο, με τη φυλή του καθενός, το έθνος του, την τάξη του, τη θρησκεία του, το σύλλογό του, την επαγγελματική του οργάνωση. Συχνά βέβαια, αυτοί οι δεσμοί μπλέκονται μεταξύ τους και παίρνουν μια μορφή έκστασης — όπως συμβαίνει στα μέλη ορισμένων θρησκευτικών δογμάτων ή στον όχλο που ετοιμάζεται να λιντσάρει κάποιον, ή στα ξεσπάσματα της εθνικής υστερίας σε περίπτωση πολέμου. Για παράδειγμα, όταν άρχισε ο πρώτος παγκόσμιος πόλεμος, συνέβη μια από τις πιο δραστικές μορφές της «ένωσης». Ξαφνικά, από τη μια μέρα στην άλλη, οι άνθρωποι εγκατέλειψαν χρόνων πεποιθήσεις για ειρήνη, αντιμιλιταρισμό, σοσιαλισμό. Οι επιστήμονες ξέχασαν τη μακρόχρονη παιδεία τους γι” αντικειμενικότητα, κριτική σκέψη και αμεροληψία, για να ενωθούν με το μεγάλο Εμείς.\nΗ επιθυμία για ένωση με τους άλλους, φανερώνεται τόσο στους πιο ποταπούς τύπους συμπεριφοράς π.χ. σε πράξεις σαδισμού και καταστροφής, όσο και στους πιο υψηλούς, όπως στην αλληλεγγύη που στηρίζεται σ” ένα ιδανικό ή μια πεποίθηση. Είναι ακόμα η βασική αιτία της ανάγκης για προσαρμογή. Τ” ανθρώπινα πλάσματα φοβούνται μην καταντήσουν απόβλητοι της κοινωνίας, περισσότερο και από τον ίδιο τους το θάνατο. Το κρίσιμο σημείο σε κάθε κοινωνία είναι το είδος της ενότητας και της αλληλεγγύης που δημιουργεί, καθώς και το είδος που μπορεί να προωθήσει κάτω από τις δοσμένες συνθήκες της κοινωνικοοικονομικής της δομής.\nΑυτές οι θεωρήσεις δείχνουν ότι και οι δύο τάσεις υπάρχουν μέσα στους ανθρώπους: η μια, το έχει —η κατοχή— που σε τελευταία ανάλυση χρωστάει τη δύναμή της στο βιολογικό παράγοντα της επιθυμίας για επιβίωση. Η άλλη, το είναι —η τάση για δόσιμο και θυσία— που χρωστάει τη δύναμή της στις ειδικές συνθήκες της ανθρώπινης ύπαρξης και στην έμφυτη ανάγκη του κάθε ανθρώπου να ξεπερνάει την απομόνωσή του και να γίνεται ένα με τους άλλους. Αφού αυτές οι δυο αντιφατικές δυνάμεις υπάρχουν σ” όλους τους ανθρώπους, είναι επόμενο ότι η κοινωνική δομή με τις αξίες και τους κανόνες της αποφασίζει ποια από τις δύο θα υπερισχύσει. Οι πολιτισμοί που καλλιεργούν την απληστία γι” αποκτήματα, δηλαδή τον τρόπο ζωής με βάση το έχει, έχουν τη ρίζα τους στη μια από αυτές τις ανθρώπινες δυνάμεις. Οι πολιτισμοί που υποθάλπουν το είναι και την κοινοκτημοσύνη είναι ριζωμένοι στην άλλη δύναμη. Πρέπει ν” αποφασίσουμε ποια από τις δυο θέλουμε να καλλιεργήσουμε, ξέροντας πάντως ότι η απόφασή μας θα καθοριστεί βασικά από την κοινωνικοοικονομική δομή της συγκεκριμένης κοινωνίας, που μας σπρώχνει προς τη μια ή την άλλη λύση.\nΑυτή η θεωρία έρχεται σε αντίθεση με την πλατιά παραδοχή του ψυχαναλυτικού δόγματος, ότι το περιβάλλον δημιουργεί ουσιαστικές αλλαγές στην ανάπτυξη της προσωπικότητας κατά τη νηπιακή και την πρώτη παιδική ηλικία. Μετά απ” αυτή την περίοδο, ο χαρακτήρας έχει καθοριστεί και δύσκολα αλλάζει κάτω από την επίδραση εξωτερικών γεγονότων. Αυτό το ψυχαναλυτικό δόγμα έγινε αποδεκτό, γιατί οι βασικές συνθήκες της παιδικής ηλικίας συνεχίζονται και στην κατοπινή ζωή των περισσότερων ανθρώπων, αφού γενικά εξακολουθούν να υπάρχουν και οι ίδιες κοινωνικές συνθήκες. Υπάρχουν όμως πολλά παραδείγματα, που δείχνουν ότι μια δραστική αλλαγή στο περιβάλλον οδηγεί σε μια βασική αλλαγή στη συμπεριφορά π.χ. στην περίπτωση που παύουν να τροφοδοτούνται οι αρνητικές δυνάμεις, ενώ αντίθετα καλλιεργούνται και ενθαρρύνονται οι θετικές.\nΣυμπερασματικά μπορούμε να πούμε ότι η συχνότητα και η έκταση της επιθυμίας για μοίρασμα, δόσιμο και θυσία, δεν είναι κάτι που μας παραξενεύει, αν συλλογιστούμε τις συνθήκες ύπαρξης του ανθρώπινου είδους. Εκείνο που παραξενεύει είναι ότι αυτή η ανάγκη έχει τόσο καταπιεστεί, που τελικά οι εγωιστικές πράξεις είναι κανόνας στις βιομηχανικές (και άλλες) κοινωνίες, ενώ οι πράξεις αλληλεγγύης είναι η εξαίρεση. Αλλά κατά ένα παράδοξο τρόπο, αυτό ακριβώς το φαινόμενο προκαλείται από την ανάγκη για ένωση. Μια κοινωνία που έχει σαν αρχές της την κατοχή, το κέρδος και την ιδιοκτησία φτιάχνει ένα κοινωνικό χαρακτήρα προσανατολισμένο προς το έχει. Από τη στιγμή που το κυρίαρχο σχήμα έχει διαμορφωθεί, κανένας δε θέλει να βρίσκεται έξω απ” αυτό, να είναι στην ουσία ένας απόβλητος. Για ν” αποφύγει αυτό τον κίνδυνο, το άτομο προσαρμόζεται στην πλειοψηφία, που τα μέλη της έχουν σαν μοναδικό κοινό σημείο τον αμοιβαίο τους ανταγωνισμό.\nΣαν αποτέλεσμα της κυρίαρχης θέσης που έχει πάρει ο εγωισμός, τα ηγετικά στελέχη της κοινωνίας μας πιστεύουν ότι οι άνθρωποι δραστηριοποιούνται μόνο με την προσδοκία υλικών αποκτημάτων π.χ. με ανταμοιβές, και δε θ” ανταποκριθούν σε μια έκκληση γι” αλληλεγγύη και θυσίες.\nΈτσι, μ” εξαίρεση τον καιρό του πολέμου, αυτές οι εκκλήσεις δε γίνονται παρά σπάνια και οι ευκαιρίες να παρατηρήσουμε τα πιθανά τους αποτελέσματα πηγαίνουν χαμένες. Μόνο μια ριζικά διαφορετική κοινωνικοοικονομική δομή και μια ριζικά διαφορετική εικόνα της ανθρώπινης φύσης, μπορούν να δείξουν ότι η δωροδοκία δεν είναι ο μοναδικός (ή ο καλύτερος) τρόπος να επηρεάσουμε τους ανθρώπους.\nΑπό το βιβλίο του Έριχ Φρομ – Να έχεις ή να είσαι – Έριχ Φρομ\nΜηνιγγίτιδα Β στα παιδιά: Τα πρόωρα προειδοποιητικά σημάδια που δεν πρέπει να αγνοήσετε


Το διάβασμα του παιδιού: Χρήσιμες οδηγίες για γονείς « Atiximata.gr\n* Εάν το παιδί σας δυσκολεύεται ή μπερδεύεται όταν διαβάζει κάποιες λέξεις, υπογραμμίστε αυτές τις λέξεις με χρωματιστό μαρκαδόρο.\n* Εάν έχει αρνητική στάση απέναντι στο διάβασμα προσπαθήστε με ευχάριστες ασχολίες να αλλάξετε τα αισθήματά του. Διαβάστε μαζί του παραμύθια με εικόνες ή κόμικς. Στη συνέχεια ζωγραφίστε κάτι, φτιάξτε ένα κολλάζ κ.λ.π με αφορμή αυτό που διαβάσατε. Αποφύγετε αρνητικά και καυστικά σχόλια αναφορικά με την απόδοσή του.\n* Δυσκολίες στην ορθογραφία μπορούν να αντιμετωπισθούν γράφοντας σε μια κάρτα τη λέξη. Χρησιμοποιείστε διαφορετικό χρώμα για τα γράμματα που ίσως να το μπερδεύουν και αναλύστε προφορικά τη γραφή αυτής της λέξης. Η ‘κρεμάλα’, τα σταυρόλεξα και βέβαια η συχνή επανάληψη θα βοηθήσουν στην εκμάθηση της ορθογραφίας.\n* Εάν το παιδί σας δεν διατηρεί τα απαραίτητα διαστήματα μεταξύ λέξεων βεβαιωθείτε ότι έχει κατακτήσει την έννοια της λέξης. Εξηγείστε του ότι υπάρχουν μεγάλες και μικρές λέξεις (π.χ. άρθρα και αντωνυμίες) τις οποίες δεν πρέπει να τις γράφει κολλημένες μεταξύ τους.\n* Σε περίπτωση που το παιδί σας δεν προλαβαίνει να κρατήσει σημειώσεις κατά την παράδοση του μαθήματος, ζητήστε από τον δάσκαλο την άδεια να χρησιμοποιεί ένα μικρό μαγνητόφωνο, ή ζητήστε από κάποιον άλλο μαθητή να χρησιμοποιεί καρμπόν και να του δώσει ένα αντίγραφο των δικών του σημειώσεων. Ο δάσκαλος με τη σειρά του, μπορεί να δώσει σε φωτοτυπία τις σημειώσεις του μαθήματος ή να γράψει στον πίνακα τα κύρια σημεία του μαθήματος ώστε να τα αντιγράψει το παιδί.\n* Είναι σημαντικό να ασχοληθείτε με τον εμπλουτισμό του λεξιλογίου του γιατί το παιδί που έχει φτωχό λεξιλόγιο συχνά δυσκολεύεται στα θεωρητικά μαθήματα. Προτείνετε στο παιδί σας να φτιάξει το δικό του λεξικό χρησιμοποιώντας ένα τετράδιο χωρισμένο σύμφωνα με το αλφάβητο (ευρετήριο) και ενθαρρύνετέ το να χρησιμοποιεί καθημερινά τις λέξεις που μαθαίνει.\n* Εάν αντιμετωπίζει δυσκολίες στα μαθηματικά, εξηγήστε του βασικές έννοιες που πιθανόν να μην έχει κατανοήσει. Επίσης ζητήστε από το παιδί σας να σημειώνει τα κρατούμενα και να ελέγχει πάντα κατά την εκτέλεση μιας πράξης το σύμβολό της ώστε να μην κάνει, για παράδειγμα, πρόσθεση στη θέση της αφαίρεσης. Αφιερώστε χρόνο στην εκμάθηση της προπαίδειας.\n* Ιδιαίτερη προσοχή πρέπει να δοθεί στο χώρο που μελετάει το παιδί σας. Ενθαρρύνετέ το να διαβάζει σε ένα συγκεκριμένο δωμάτιο. Το δωμάτιο αυτό δεν πρέπει να έχει φασαρία ή να είναι φορτωμένο με αφίσες και παιχνίδια (οπτικά ερεθίσματα) που πιθανόν να αποσπάσουν την προσοχή του. Επίσης το γραφείο του θα πρέπει να είναι μακριά από παράθυρα.


Δημήτρης Κωνσταντάρας: Δεν την ξέρω την κ. Γερονικολού, η Αλίκη Βουγιουκλάκη είχε το κάτι άλλο (VIDEO)\nΑναφορά σε κάποια τηλεοπτικά πρόσωπα που του λείπουν, αλλά και στο θέμα των ημερών, τη θεατρική μεταφορά της ταινίας Χτυποκάρδια στο θρανίο, έκανε μιλώνταςΣτη φωλιά των Κου Κου, ο Δημήτρης Κωνσταντάρας.\n«Υπάρχουν τηλεοπτικά πρόσωπα, τα οποία αποχώρησαν πάρα πολύ νωρίς για τους δικούς τους προσωπικούς λόγους. Εμένα μου λείπουν. Η Λιάνα Κανέλλη… δεύτερη δεν υπήρξε στην ελληνική τηλεόραση, η Έλενα Ακρίτα…\nΔεν την ξέρω την κ. Γερονικολού. Ως όμορφη κοπέλα μπορεί να τα καταφέρει, τα Χτυποκάρδια στο θρανίο δεν είναι και η Αντιγόνη. Η Αλίκη Βουγιουκλάκη δεν έγινε το θαύμα του ελληνικού κινηματογράφου επειδή ήταν η Ελληνίδα Σάρα Μπερνάρ. Η Αλίκη Βουγιουκλάκη είχε το κάτι άλλο. Το να τα βάλεις με έναν μύθο θέλει πολύ μεγάλα κουράγια και για να το κάνεις πρέπει να βρεις κάποιον τρόπο να το κάνεις και όχι να αντιγράψεις απλώς το νιάου νιάου βρε γατούλα.\nΕγώ δεν θα επέλεγα τον Νίκο Γαλανό για να κάνει τον ρόλο του πατέρα μου, αλλά δεν σημαίνει τίποτα αυτό, εμένα δεν με ρώτησε κανένας. Θα έλεγα ότι ο Κρατερός Κατσούλης θα ταίριαζε περισσότερο».\nΤο άγχος μίας ολόκληρης σεζόν έφτανε στο τέλος της για…\nΣπάνια δημόσια εμφάνιση έκανε η Λίζα Δουκακάρου μετά από αρκετό…\nΣτα παιδικά του χρόνια αναφέρθηκε μεταξύ άλλων ο Στέφανος Μιχαήλ…\nΕξιτήριο πήρε ο Αλέξανδρος Ρήγας - Επιστρέφει σπίτι του μετά την περιπέτεια της υγείας του\nΕξιτήριο από το νοσοκομείο πήρε ο Αλέξανδρος Ρήγας, ο οποίος…\nΚατερίνα Δαλάκα: Έχω προτάσεις για παρουσίαση εκπομπής, αλλά…\nΓια τα σχέδια της μετά το Survivor, αλλά και για…\nΠηνελόπη Πιτσούλη: Πάντα ήμουν της επιλογής, ποτέ δεν αναλώθηκα\nΣτις φίλιες που έχει αποκτήσει στον χώρο της υποκριτικής αναφέρθηκε…


βοήθεια - Τα τελευταία νεά & ειδήσεις\nΒαλάντης: Nοσηλεύτηκα γιατί δεν πήγαινε άλλο η κατάσταση\nΣτην εκπομπή της Κατερίνας Καινούργιου μίλησε για τις κρίσεις πανικού ο Βαλάντης. Ο ίδιος τόνισε ότι χρειάστηκε να ζητήσει τη βοήθεια των ειδικών και να νοσηλευτεί. «Όταν βάλλεσαι από πάρα πολλά πράγματα, οικονομικά και επαγγελματικά, αρχίζεις να είσαι ευάλωτος και ίσως πιο νευρικός», είπε. Ο Βαλάντης δήλωσε πως «οι κρίσεις πανικού και η νοσηλεία μου συνέβησαν πολύ πριν την τελευταία κακοποιητική μου σχέση. Όταν έκανα το πρώτο μου παιδί και δημιουργήθηκαν κάποια προβλήματα τότε και οικονομικά με την πρώτη μου σύντροφο» «Δεν υπήρχε συγκεκριμένο πρόβλημα απλά νοσηλεύτηκα γιατί δεν πήγαινε άλλο η κατάσταση. Δεν μπορούσα να τα διαχειριστώ όλα μαζί».\nBig Brother 2: Ποιος παίκτης κατέρρευσε κατά τη διάρκεια αγωνίσματος\nΟι παίκτες του Big Brother, στο χθεσινό επεισόδιο της Τετάρτης (1/9) αγωνίστηκαν με στόχο να κερδίσουν ένα smartphone κι ένα έπαθλο στο αημερινό αγώνισμα του βέτο. Μάλιστα, μεταξύ άλλων οι παίκτες στο αγώνισμα έπρεπε και να ισορροπήσουν, αφού θα έχουν κάνει περιστροφές σε μία κούνια. Όμως η διαδικασία για έναν παίκτη φάνηκε απαιτητική καθώς έπεσε στο έδαφος. Πρόκειται για τον Κώστα Στυλιανάκη, ο οποίος ζαλίστηκε από τις περιστροφές και σωριάστηκε στο έδαφος. Οι γιατροί της παραγωγής έσπευσαν στο σημείο και με τους συμπαίκτες του να είναι ανήσυχοι. Ο Κώστας βρέθηκε εκτός αγωνίσματος, όμως επανήλθε στις συνήθειες του σπιτιού, μετά από την απαιτούμενη ξεκούραση.\nΚίνηση ανθρωπιάς από Ρουμάνους πυροσβέστες – Θα μείνουμε μέχρι να σβήσει και η τελευταία φλόγα\nΛίγες μόλις ώρες μετά το αίτημα της Ελλάδας την προηγούμενη βδομάδα στον Ευρωπαϊκό Μηχανισμό Πολιτικής Προστασίας για στήριξη στην καταπολέμηση των πρωτοφανών δασικών πυρκαγιών, η ρουμανική κυβέρνηση «άναψε» το πράσινο φως και έστειλε την πολυπληθέστερη ομάδα βοήθειας από το εξωτερικό που πήρε μέχρι σήμερα τον δρόμο για την Εύβοια. Είναι η πρώτη φορά, όπως ανέφεραν διπλωματικές πηγές από το Βουκουρέστι που η Ρουμανία επέλεξε να κινητοποιηθεί σε τέτοιο βαθμό και να συνδράμει με τόσο μεγάλη δύναμη σε άλλη χώρα. Έφτιαξαν παροικία στο Προκόπι Στις 6 Αυγούστου 108 επίλεκτοι πυροσβέστες σχηματίζοντας κονβόι 22 οχημάτων και αναπτύσσοντας ταχύτητες 50 εώς 80 χιλιομέτρων την ώρα διέσχισαν τα Βαλκάνια και έφτασαν στα πύρινα μέτωπα της βόρειας Εύβοια μετά από 25 ώρες διαδρομής. Μέχρι τώρα η πλειοψηφία των Ρουμάνων κομάντος επισκέπτονταν κάθε καλοκαίρι με φίλους και τις οικογένειές τους τα τουριστικά θέρετρα της Ελλάδας μόνο για διακοπές… Αυτή την φορά, όμως, εγκαταστάθηκαν στο Προκόπι Ευβοίας το οποίο απέχει λίγα μόλις χιλιόμετρα από τις Ροβιές όπου οι άνθρωποι αναγκάστηκαν να εγκαταλείψουν το χωριό τους, μπαίνοντας σε πλοία. Γέμισαν όλα τα καταλύματα της περιοχής, έφτιαξαν μια μικρή παροικία και ρίχτηκαν στην πρώτη γραμμή του πύρινου μετώπου. Έδωσαν μάχες στο Σπαθάρι και τα Καλύβια για να μην περάσει η φωτιά Χρησιμοποιώντας μεταξύ άλλων αλυσοπρίονα δημιουργούσαν συνεχώς αντιπυρικές ζώνες στα βουνά της Εύβοιας. Σε μια νύχτα έστησαν δικό τους ανεξάρτητο κέντρο επιχειρήσεων με τροφοδοσία και οργάνωση. Και με το πρώτο φως της ημέρας σήκωσαν drones και χαρτογράφησαν τα ρυάκια και τους δασικούς δρόμους της ζώνης ευθύνης που τους ανατέθηκε. Το ίδιο πρωί το κέντρο επιχειρήσεών τους, υπολόγισε τον άνεμο και είδαν τα πιθανά σενάρια εξάπλωσης της φωτιάς. «Δημιουργούμε νυχθημερόν αντιπυρικές ζώνες για να μην περάσει η φωτιά στα χωριά Σπαθάρι και Καλύβια και ανακατευθύνουμε τη φωτιά μακριά από τους οικισμούς. Είμαστε στις επάλξεις για να…\nΝαύπλιο – Έκλεισαν τα μαγαζιά τους για να βοηθήσουν στην πυρκαγιά της Αρκαδίας\nΈλενα Κρεμλίδου: Λύγισε η Μαριπόζα – Η δημόσια έκκληση για βοήθεια σε συγγενικό της πρόσωπο\nΜέσω ενός βίντεο που ανέβασε στον λογαριασμό της στο Instagram, η Έλενα Κρεμλίδου μίλησε για τον θείο της ο οποίος είναι καρκινοπαθής και έκανε έκκληση στον κόσμο για οικονομική βοήθεια. Ειδικότερα, η πρώην παίκτρια του Survivor εξομολογήθηκε για τις δύσκολες στιγμές που περνάει η οικογένειά της, «Έχω την υγεία μου δεν πρέπει να γκρινιάζουμε και να παραπονιόμαστε ακόμα κι αν υπάρχει μια δύσκολη ημέρα όλα καλά. Εννοώ υπάρχουν πολύ χειρότερα στον κόσμο και γύρω μας», είπε αρχικά η Έλενα Κρεμλίδου. Η Έλενα Κρεμλίδου είπε στη συνέχεια με δάκρυα στα μάτια: «Θα ανεβάσω σε επόμενο στόρι ένα κείμενο που έγραψε ο θείος μου, είναι ο αδερφός της μητέρας μου κι έχει ανάγκη οικονομική αυτή την στιγμή, είναι καρκινοπαθής και είναι νέος άνθρωπος. Κάθε βοήθεια είναι πολύ σημαντική». Στο Instagram της Έλενας Κρεμλίδου υπάρχουν όλες οι πληροφορίες για όποιον θέλει να βοηθήσει.\nSurvivor – Σάκης: Με τα λεφτά θα βοηθήσω και τη Μαριαλένα\nO μεγάλος νικητής του Survivor, ο Σάκης Κατσούλης, παραχώρησε συνέντευξη στη Σάσα Σταμάτη και στο Secret της εφημερίδας «Παραπολιτικά». Ο Σάκης αναφέρθηκε στη συμμετοχή του στο ριάλιτι επιβίωσης και τη σχέση του με τη Μαριαλένα Ρουμελιώτη. Μεταξύ άλλων, είπε: «Θέλω να στηρίξω τις επιχειρήσεις, γιατί όλη αυτή η περίοδος του κορωνοϊού μας έχει φέρει πολύ πίσω κι εννοείται ότι θα βοηθήσω και τη Μαριαλένα να ανοίξει το δικό της χώρο personal training». Ποια ήταν η πιο δύσκολη στιγμή στο παιχνίδι; Η στιγμή που βγήκα εκτός εαυτού, τη δεύτερη εβδομάδα, ήταν όταν αντιλήφθηκα ότι το παιχνίδι δεν είναι μόνο αγωνιστικό, αλλά περισσότερο έχει να κάνει με τους πολλούς και διαφορετικούς χαρακτήρες με τους οποίους πρέπει να συνυπάρχεις. Τελικά, έχεις σχέση με τη Μαριαλένα; Δεν έχω σχέση με τη Μαριαλένα. Ότι βλέπατε, αυτό ακριβώς ίσχυε. Είναι ένας άνθρωπος με τον οποίο έχουμε περάσει πολλά, την αγαπάω και με αγαπάει και μέσα στο παιχνίδι ήμασταν ο ένας το στήριγμα του άλλου.\nWeeknd: Καλεί τους φαν του να κάνουν δωρεές για την αντιμετώπιση της κρίσης στο Τιγκράι\nΟ Weeknd στρέφει την προσοχή στην τρέχουσα κρίση στο Τιγκράι της Αιθιοπίας, ενώ ζητά από τους φαν του να κάνουν δωρεές για την αντιμετώπιση του προβλήματος. Ο Καναδός τραγουδιστής-τραγουδοποιός, οι γονείς του οποίου είναι μετανάστες από την Αιθιοπία, συμμετείχε σε διαδικτυακή συνάντηση με την επικεφαλής της Υπηρεσίας Διεθνούς Ανάπτυξης των ΗΠΑ (USAID), Σαμάνθα Πάουερ και τον διευθυντή Εθνικής Ασφάλειας στον οργανισμό, Κόλιν Τόμας Γένσεν. Ο Καναδός τραγουδιστής-τραγουδοποιός ενημερώθηκε για την επείγουσα ανταπόκριση στην κρίση. Ένοπλες συγκρούσεις ξέσπασαν μεταξύ του ομοσπονδιακού στρατού της Αιθιοπίας και των δυνάμεων της επαρχίας Τιγκράι τον Νοέμβριο του 2020. Πάνω από ένα εκατομμύριο άνθρωποι πιστεύεται ότι έχουν εκτοπιστεί, με περίπου 4,5 εκατομμύρια να χρειάζονται βοήθεια. «Το 90% του πληθυσμού χρειάζεται ανθρωπιστική βοήθεια. Μπορούμε να βοηθήσουμε, να ευαισθητοποιήσουμε και να κάνουμε δωρεές» εξηγεί ο Weeknd σε ανάρτησή του στο Instagram. «Απαιτείται αυξημένη προστασία για τις ομάδες που κινδυνεύουν, όπως γυναίκες και κορίτσια που βιώνουν βία λόγω φύλου» σημειώνει. Τον Απρίλιο ο Weeknd διέθεσε ένα εκατομμύριο δολάρια για να παράσχει δύο εκατομμύρια γεύματα μέσω του Παγκόσμιου Επισιτιστικού Προγράμματος του Οργανισμού Ηνωμένων Εθνών.\nΈλενα Ασημακοπούλου: Έχω κάνει μια πολύ μεγάλη γκάφα στον τηλεοπτικό αέρα\nΌσα είπε σε συνέντευξη που παραχώρησε Συνέντευξη στην εκπομπή Pop Up παραχώρησε η Έλενα Ασημακοπούλου, η οποία μίλησε για την τηλεοπτική της εμπειρία στην εκπομπή Namaste, αλλά και για τη βοήθεια που είχε ζητήσει από ψυχολόγους. «Το πάνελ ήταν πολύ καινούργιο για μένα. Το ότι έπρεπε να σχολιάζω με έφερνε σε αμηχανία. Είχα κάνει μια πολύ μεγάλη γκάφα στον τηλεοπτικό αέρα, αλλά δεν θέλω να το πω», είπε αρχικά η Έλενα Ασημακοπούλου. Η Έλενα Ασημακοπούλου πρόσθεσε επίσης: «Έχω ζητήσει βοήθεια από ψυχολόγους μετά την εγκυμοσύνη μου. Δυσκολεύτηκα να πω στο παιδί μου, ενώ ήξερε ότι θα αποκτήσει αδελφάκι, ότι απέβαλα. Δεν σκέφτομαι καθόλου να αποκτήσω άλλο παιδί. Παρόλο που η κόρη μου το θέλει».\nΚαλεσμένος του Αντώνη Σρόιτερ στην τηλεόραση του Alpha και την εκπομπή «Tik Talk» ήταν το βράδυ της Δευτέρας 11 Ιανουαρίου ο Άκης Πετρετζίκης, ο οποίος μίλησε για όλους και για όλα. Ο επιτυχημένος σεφ μίλησε και για την εποχή της καραντίνας αλλά και το πόσο αυτή επηρέασε τις επιχειρήσεις του λέγοντας: «Επιχειρηματικά το πρώτο μέλημα μας ήταν οι εργαζόμενοί μας. Προσπαθήσαμε με όσα ξέραμε αλλά κι από τα ΜΜΕ να πληροφορηθούμε τι έχουμε να αντιμετωπίσουμε. Σκεφτόμασταν τα παιδιά στα εστιατόρια επειδή έρχονταν σε επαφή με περισσότερο κόσμο από οποιονδήποτε άλλον. Φοβόντουσαν μην κολλήσουν ο ένας τον άλλον κι εγώ φοβόμουν μην μπούνε άλλοι και τους κολλήσουν. Έπιασα κάθε μαγαζί ξεχωριστά κι είπα μέσα από την καρδιά μου στα παιδιά τι πρέπει να προσέξουν π.χ. να φροντίζουν τα τραπέζια περισσότερο για αυτούς. Προσπαθούσαμε να κρατήσουμε όλα τα μέτρα αλλά δυσκολευτήκαμε γιατί θέλαμε να είμαστε τυπικοί και δεν ήμασταν κι αστυνομικοί για να βρισκόμαστε πίσω από κάθε άτομο και να του λέμε βάλε την μάσκα. Δεν ήταν δική μας υποχρέωση. Σου έλεγαν άνοιξε αλλά να είσαι κι ο σερίφης του μαγαζιού, που ουσιαστικά ήταν αδύνατον. Νιώθαμε ενοχικά μέχρι που μας έκλεισαν. Ίσως ανακουφιστήκαμε αρχικά μέχρι που ήρθαν οι πρώτοι λογαριασμοί, όπου από ανακούφιση έγινε λίγο δυσφορία αλλά εντάξει είναι αναγκαίο κακό και πάνω από όλα η υγεία, πάνω από τις επιχειρήσεις. Το πρόβλημα ήταν κυρίως με τους οικογενειάρχες που έπαιρναν ένα συγκεκριμένο μισθό και με το επίδομα υπήρχε πρόβλημα γιατί έπρεπε να προσαρμοστούν σε νέα δεδομένα. Ένας δύο μήνες εντάξει αλλά μισός χρόνος και δίνοντας 500 ευρώ είναι δύσκολο. Αρκετοί εργαζόμενοι μου έχουν χτυπήσει την πόρτα για να ζητήσουν βοήθεια. Είναι λογικό.»


Στο νοσοκομείο με κορονοϊό ο Νίκος Οικονομόπουλος: Τα τελευταία νέα για την υγεία του - Dokari.gr\nΣτο νοσοκομείο με κορονοϊό ο Νίκος Οικονομόπουλος: Τα τελευταία νέα για την υγεία του\nΜε κορονοϊό νοσηλεύεται ο δημοφιλής τραγουδιστής Νίκος Οικονομόπουλος.\nΟ Νίκος Οικονομόπουλος εισήχθη για νοσηλεία στο νοσοκομείο «Ευαγγελισμός» καθώς ανέβασε ως και 38 πυρετό. Σύμφωνα με πληροφορίες νοσηλεύεται σε απλή κλίνη Covid, όπου του παρέχεται οξυγόνο. Κατά τις ίδιες πληροφορίες, ο Νίκος Οικονομόπουλος δεν είχε εμβολιαστεί.\nΣύμφωνα με πηγές που επικαλείται το cyclades24, ο 37χρονος τραγουδιστής γύρισε προ ημερών από τις διακοπές του στη Μύκονο και αρχικά παρουσίασε ήπια συμπτώματα παρόμοια με αυτά του ιού. Έκανε τεστ και αφού βρέθηκε θετικός, παρέμεινε σε καραντίνα σπίτι του. Ωστόσο, τις τελευταίες ημέρες παρουσίασε δυσκολία στην αναπνοή και γι’ αυτό κρίθηκε αναγκαίο να νοσηλευτεί.


Κομμωτήριο HOTEL ELOUNDA BEACH | Kérastase\nΠρογραμματίστε το ραντεβού σας στο κομμωτήριο HOTEL ELOUNDA BEACH, το αγαπημένο σας κομμωτήριο Kérastase στην περιοχή ΕΛΟΥΝΤΑ για μια μοναδική εμπειρία που περιλαμβάνει επαγγελματική διάγνωση μαλλιών, μια απόλυτα προσωποποιημένη τελετουργία περιποίησης μέσα στο κομμωτήριο και πρόταση του εξειδικευμένου προγράμματος περιποίησης για το σπίτι χρησιμοποιώντας τα κορυφαία προϊόντα Kérastase.\nΣας προσκαλούμε να ζήσετε στο κομμωτήριο HOTEL ELOUNDA BEACH, μια μοναδική, ολοκληρωμένη εμπειρία περιποίησης. Εδώ, το απολαυστικό ταξίδι θα ξεκινήσει με την επαγγελματική διάγνωση και θα συνεχιστεί με μια χαλαρωτική τελετουργία περιποίησης. Για να παρατείνετε τα αποτελέσματα της τελετουργίας, ο σύμβουλος Kérastase θα σας συμβουλέψει σχετικά με το Πρόγραμμα Περιποίησης για το Σπίτι χρησιμοποιώντας τα κορυφαία προϊοντα της Kérastase που ταιριάζουν απόλυτα στις ανάγκες σας. Τα μαλλιά σας θα είναι και πάλι λαμπερά και υγιή. Επισκεφθείτε το αγαπημένο σας κομμωτήριο στην περιοχή ΕΛΟΥΝΤΑ και βιώστε μια πολυτελή εμπειρία μεταμόρφωσης των μαλλιών σας.\nΣτο κομμωτήριο HOTEL ELOUNDA BEACH, μπορείτε να ζήσετε αυτή τη μοναδική εμπειρία Kérastase χάρη στους εξειδικευμένους Συμβούλους στη Διάγνωση των Μαλλιών και την αναγνώριση των αναγκών τους, προτείνοντας σας μια ολοκληρωμένη τελετουργία περιποίησης. Με τη βαθιά τους γνώση και εμπειρία οι Σύμβουλοι Kérastase στη περιοχή ΕΛΟΥΝΤΑ θα σας δώσουν συμβουλές, μυστικά και οδηγίες για την αποτελεσματική περιποίηση των μαλλιών σας.\nΠάτε στο κομμωτήριο για βαφή, ανταύγειες, κούρεμα ή ακόμη και μια ολοκληρωμένη μεταμόρφωση; Ο εξειδικευμένος κομμωτής σας μπορεί να αναγνωρίσει όλες τις ανάγκες των μαλλιών σας και να χαρίσει και πάλι στα μαλλιά σας την υγεία και τη λάμψη που ονειρεύεστε. Όλα τα προϊόντα Kérastase που χρησιμοποιούνται στο κομμωτήριο περιέχουν τις υψηλότερες περιεκτικότητες ενεργών συστατικών και τις πλέον καινοτόμες τεχνολογίες που διασφαλίζουν την περιποίηση σε βάθος και την άμεση μεταμόρφωση των μαλλιών. Το κομμωτήριο HOTEL ELOUNDA BEACH στην περιοχή ΕΛΟΥΝΤΑ σας περιμένει για μια πολυτελή εμπειρία περιποίησης για ονειρικά μαλλιά.\nΣας περιμένουμε στο κομμωτήριο HOTEL ELOUNDA BEACH να ανακαλύψετε προϊόντα Kérastase στην περιοχή ΕΛΟΥΝΤΑ.


Όταν γεννήθηκα ξανά...: Αυτό το παρεξηγημένο Φθινόπωρο...\nΑυτό το παρεξηγημένο Φθινόπωρο...\nΠαρότι έχω γεννηθεί ακριβώς στην αρχή της άνοιξης, οφείλω να ομολογήσω πως μάλλον είμαι περισσότερο παιδί του χειμώνα.\nΝαι μεν αγαπώ πλέον όλες τις εποχές, αναγνωρίζοντας την ομορφιά της καθεμίας χωριστά, ωστόσο αγαπώ ένα τι παραπάνω το φθινόπωρο και φυσικά τον μεγαλειώδη χειμώνα που τον ακολουθεί.\nΈχω ξαναγράψει τους λόγους για τους οποίους αγαπώ το φθινόπωρο, μα δεν μου μοιάζουν αρκετοί. Γιατί θα το λέω ξανά και ξανά, τόσο που γίνομαι και εγώ γραφική σαν τον τρελό Κρητίκαρο πατέρα μου:\nΕίμαι σαν τα σαλιγκάρια. Με την πρώτη βροχή βγαίνω από το καβούκι μου και αλωνίζω. (και με την δεύτερη, την τρίτη και όσες ακόμα ακολουθήσουν).\nΔεν υπάρχει τίποτα πιο αναζωογονητικό από αυτή την πρώτη βροχή, μετά την εξάντληση και την ατονία που προκαλεί η επαναλαμβανόμενη ζέστη και καιρική μονοτονία του καλοκαιριού. Αυτή που συνοδεύεται και με ένα ελαφρύ αεράκι ψύχρας. Ξέρετε, αυτό το αεράκι που αν βγεις πολύ πρωί ή βράδυ έξω στο μπαλκόνι σου για να κάτσεις, θα σκεφτείς να βάλεις μια ζακέτα. Και μπορεί τελικά και να την βάλεις.\nΔεν υπάρχει τίποτα που να σε ταξιδεύει πιο μαγικά, που να σε κάνει να πιστεύεις ότι όλα είναι ζωντανά και με την δική τους ενέργεια, από την μυρωδιά της φύσης που έχει λουστεί από μια ξαφνική καταιγίδα. Όλα τα αρώματα εντείνονται, κάνοντας το ίδιο και στις δικές μας αισθήσεις.\nΜια βόλτα κάτω από την βροχή, σε γεμίζει ενέργεια, ξυπνάει την ρομαντική σου πλευρά, σε κάνει λίγο πιο ονειροπόλο. Ο Δημήτρης Γεράσιμος ήταν μόλις τριών μηνών όταν έπιασε τότε το πρώτο φθινοπωρινό μπουρίνι και ετοιμαστήκαμε με την μια για βόλτα. Δεν προσπαθήσαμε καν να τον προστατέψουμε απόλυτα από την βροχή. Όχι. Θέλαμε να νιώσει τις σταγόνες να πέφτουν στο πρόσωπο του. Τον θυμάμαι να γελάει όλο ζωντάνια και η καρδιές μας να λιώνουν.\nΑυτή είναι μια ακόμα μαγεία του φθινοπώρου. Μπορείς να βραχείς, να βγεις έξω με καλοκαιρινά ρούχα ενώ ρίχνει χαλάζι, να έχεις τα παράθυρα στο σπίτι σου ανοιχτά, να βλέπεις , να ακούς και να μυρίζεις όλη αυτή την μαγεία χωρίς να κρυών(σ)εις καθόλου.\nΔεν υπάρχει πιο ξεκούραστη στιγμή από αυτή που θα κάτσεις αναπαυτικά σε ένα καναπέ, με τα παράθυρα ανοιχτά για να μπαίνει ο αέρας και να ακούς όλον αυτόν τον μεγαλοπρεπή χαμό, αναμμένα κάποια φώτα μιας και το σπίτι είναι φανερά σκοτεινό μετά το πλημμύρισμα του φωτός που είχε όλο το καλοκαίρι, με καφέ που μοσχομυρίζει κανέλα, έτοιμη να βυθιστείς στην μαγεία ενός αγαπημένου βιβλίου.\nΣυμπλήρωσε σε αυτό την εικόνα του πιο πολύτιμου ανθρώπου στην ζωή σου να σκαρφαλώνει ψηλά για να μπορεί και αυτός να απολαύσει κάτι, συνηθισμένο για σένα μα μοναδικό και διαφορετικό για αυτόν. Ενός μικρού ανθρωπάκου που θέλει να απολαύσει την βροχή -"Μα , από που έρχεται μαμά;" , να συγκλονιστεί με τις αστραπές, -"Οοοπ, ένα τεράστιο φως", να τρομάξει με τους κεραυνούς -"Τρόμαξα λίγο μαμά" (πάντα χαμογελώντας), να κυνηγάει σχέδια στα σύννεφα -"Ένα καράβι μαμά" και να παρακολουθεί με δέος τα ψηλά δέντρα να αφήνονται στον άνεμο- "κοίτα μαμά, χορεύουν".\nΚαι μετά επειδή σε βλέπει να διαβάζεις, να ρωτάει αν μπορούμε να διαβάσουμε κάποιο παραμύθι. Και επειδή του λες πως σήμερα έχει γενέθλια ο αγαπημένος του συγγραφέας- να τρέχει και να φέρνει όλα τα δικά του βιβλία, να τα τοποθετεί με τον δικό του μοναδικό τρόπο και να αρχίζει το ξεφύλλισμα...\nΠως γίνεται να μην αγαπώ το φθινόπωρο; Αφού είτε το ζήσουμε μέσα στο σπίτι μας, είτε έξω από αυτό- βλέπουμε μόνο τα θετικά του και είναι τόσα αυτά. Κάνουμε μια νέα αρχή, βάζουμε καινούργιους στόχους, είμαστε συνήθως πιο ξεκούραστοι, γεμάτοι ενέργεια, όνειρα και ελπίδα.\nΝαι. Το φθινόπωρο μπορεί να είναι μουντό και λίγο καταθλιπτικό μετά το πολύχρωμο και φωτεινό καλοκαίρι, μα σκέψου το.\nΈχει και αυτό λόγο ύπαρξης. Τα πάντα στην φύση αρχίζουν να απογυμνώνονται το φθινόπωρο, ρίχνοντας κάτω στην γη κάθε τι περιττό, έτοιμα να θωρακιστούν με τα απολύτως απαραίτητα για τον χειμώνα. Μαζεύοντας ενέργεια και δύναμη ώστε να ανθίσουν εντυπωσιακά την άνοιξη.\nΝομίζω πως ο τρίχρονος γιος μου αποτύπωσε το συναίσθημα του φθινοπώρου απόλυτα στην σημερινή του ζωγραφιά. Διάλεξε μόνο το μαύρο και το κίτρινο- έναν συνδυασμό χρωμάτων που δεν έχει ξανακάνει. Ξεκίνησε να βάφει με το μαύρο. Μιλήσαμε λίγο για την μέρα μας και μου είπε πως όταν βρέχει και έχει συννεφιά όλα είναι πιο σκοτεινά. "Είναι όμως ωραία μαμά", συμπλήρωσε. Και μετά από λίγο πήρε το κίτρινο χρώμα για να ολοκληρώσει την ζωγραφιά του.\nΓιατί η αλήθεια είναι μια. Ο ήλιος μπορεί να μην φαίνεται , μα είναι πάντα εκεί. Απλά είναι πάνω από τα σύννεφα. Θα ξεπροβάλει αγέρωχος μόλις αυτά εκτονωθούν και ξεδιαλύνουν.\nΑρκεί να θυμόμαστε κάτι τέτοιες σκοτεινές μέρες να έχουμε τον ήλιο μέσα μας. Και τότε όλα θα μοιάζουν πιο όμορφα και φωτεινά.\nΌπως αρμόζει στο μαγικό και παρεξηγημένο Φθινόπωρο.\nΑναρτήθηκε από YiannaM Panou στις 12:27 μ.μ.\nΕτικέτες οι σκέψεις μου, φθινόπωρο\nPeloma Bo Q 8 Σεπτεμβρίου 2016 - 1:08 μ.μ.\nΑγαπώ κ εγώ το φθινόπωρο για την γοητεία του. Είναι η εποχή που έρχεται μετά την ανεμελια του καλοκαιριού. Η αρχή νέων πραγμάτων κ εμπειριών.\nΜε έχετε λοιπόν ένα υπέροχο, δημιουργικό φθινόπωρο, να το ζήσετε μέσα στο σπίτι με δραστηριότητες ή έξω από αυτό με καινούργιες περιπέτειες!\nYiannaM Panou 9 Σεπτεμβρίου 2016 - 10:31 μ.μ.\nΣε ευχαριστούμε πολυ Πεννυ μου, το ίδιο εύχομαι και σε σας!!!! Όπως τα λες- αυτό είναι το φθινόπωρο! Φιλιά πολλά!\nΑνώνυμος 8 Σεπτεμβρίου 2016 - 2:22 μ.μ.\nΤο μεγάλο παράθυρο είναι ΤΕΛΕΙΟ!!!! Καλό Φθινόπωρο με όμορφες ουσιαστικές στιγμές...φιλια πολλα απο Μαρία\nYiannaM Panou 9 Σεπτεμβρίου 2016 - 10:32 μ.μ.\nΌμορφες και ουσιαστικές... Τι γλυκιά ευχή! Σε ευχαριστώ πολύ Μαρία μου, επίσης! (και εγώ λατρεύω αυτό το παράθυρο!) φιλιά πολλά!\nMagda Zindrou 8 Σεπτεμβρίου 2016 - 10:47 μ.μ.\nΦέτος ήταν η πρώτη χρονιά που αγάπησα ολοκληρωτικά το καλοκαίρι! Και ήθελα κι άλλο, κι άλλο... Όμως το Φθινόπωρο είναι μια μαγεία, που δεν συγκρίνεται, που σε κάνει να μυρίζεις και να ονειρεύεσαι. Φιλιά καλή μου!\nYiannaM Panou 9 Σεπτεμβρίου 2016 - 10:35 μ.μ.\nΤο διαισθάνθηκα αυτό που λες φέτος, φαινόταν από τις φωτογραφίες σας. Και πολύ χαίρομαι για αυτό γιατί σε νιώθω, και εγώ άργησα και δυσκολεύτηκα να αγαπήσω το καλοκαίρι. ( και νιώθω πως μεγαλώνοντας ο Δημήτρης Γεράσιμος θα το αγαπήσω και άλλο). Αλλά ναι- το φθινόπωρο είναι κάτι άλλο, μαγικό! Φιλιά πολλά Μαγδα μου πάντα χαίρομαι να σε βλέπω εδώ!\nΗρώ Παπ. 9 Σεπτεμβρίου 2016 - 11:32 π.μ.\nΣαν παιδί η αλήθεια είναι ότι δεν μου άρεσε το φθινόπωρο. Τέλος των καλοκαιρινών διακοπών, αρχή των σχολείων, αλλαγή του καιρού κλπ. Πλέον δεν μπορώ να πω ότι αγαπώ πολύ κάποια συγκεκριμένη εποχή, ίσως γιατί τα έχω συνδυάσει με γεγονότα της ζωής μου, αλλά πρέπει να παραδεχτώ ότι το φθινόπωρο έχει μερικά μοναδικά χαρακτηριστικά... Αυτή η μυρωδιά του χώματος μετά την βροχή, τα χρώματα της φύσης, ο αναποφάσιστος καιρός, η περίοδος αναδιοργάνωσης μετά τις διακοπές, που δεν ξέρουμε τι ρούχα να φορέσουμε.\nΈχεις δίκιο, το φθινόπωρο είναι όντως παρεξηγημένο!!!\nΔώσε και ένα μεγάλο φιλί σε αυτό το τρίχρονο μαιμούδι :)\nYiannaM Panou 9 Σεπτεμβρίου 2016 - 10:36 μ.μ.\nΕίναι μωρέ... Ξέρω πως νιώθεις. Σιγά σιγά θα τις αγαπήσεις. Μια προς μια. Θα δεις. Φιλιά πολλά πολλά!\nmomyof6 9 Σεπτεμβρίου 2016 - 11:50 π.μ.\nόμορφο κείμενο...έχει πολλά να μάς δώσει και το φθινόπωρο, αξίζει να του δώσουμε μια ευκαιρία, να μην είναι τόσο "παρεξηγημένο¨, όπως πολύ σωστά γράφεις, Γιάννα μου.\nτα τελευταία χρόνια έχω αρχίσει να αναθεωρώ κάποια πράγματα για τις εποχές.\nΑν και οι αλλαγές στη δεδομένη χρονική περίοδο με δυσκολεύουν, δεν παυει το φθινόπωρο να έχει τις δικές του χάρες και χαρές, που προσπαθώ να ανακαλύψω και να εκτιμήσω, για να το αγαπήσω ακόμα περισσότερο.\n(έγραφα σήμερα σχετικά, όπως διάβασες : "Αγαπώντας" το φθινόπωρο : https://momyof6.wordpress.com/2016/09/09/%CE%B1%CE%B3%CE%B1%CF%80%CF%8E%CE%BD%CF%84%CE%B1%CF%82-%CF%84%CE%BF-%CF%86%CE%B8%CE%B9%CE%BD%CF%8C%CF%80%CF%89%CF%81%CE%BF/ )\nφθινοπωρινά φιλιά !\nYiannaM Panou 9 Σεπτεμβρίου 2016 - 10:37 μ.μ.\nΑλεξία μου την διάβασα την ανάρτηση σου και την απόλαυσα. Χαίρομαι που άρχισες να διακρίνεις την μαγεία του, γιατί είναι εκεί και είναι και πολύ διαφορετική! Φιλιά πολλά πολλά!


Food Safe Technology - Promolux LED Lighting\nPromolux LED Lighting > Τρόφιμα Ασφαλής Τεχνολογία\nΤρόφιμα Ασφαλής ΤεχνολογίαDavid Bruning2020-06-18T15:26:23+00:00\nPromolux LED - Food Safe Technology\nΗ νοοτροπία που, «ένα LED είναι LED είναι LED» είναι ένα από τα πιο κρίσιμα λάθη που έγιναν στον κλάδο του λιανικού εμπορίου? το LED που είναι το ανώτατο όριο δεν πρέπει ΠΟΤΕ να χρησιμοποιηθεί για τα εμπορεύματα το προϊόν που προσπαθείτε να πουλήσουν!\nLEDs, από τη φύση τους, δεν εκπέμπουν ακτίνες UVA και UVB ακτινοβολία γι 'αυτό είναι συχνά λανθασμένα θεωρείται ότι δεν θα αποχρωματίσει ή να υποβαθμίσει ευπαθή τρόφιμα. Ωστόσο, σε πραγματικές καταστάσεις στα σούπερ μάρκετ και παντοπωλεία, τα LED συνεχίσει να επηρεάζει αρνητικά τα φρέσκα τρόφιμα.\nΥπάρχουν τμήματα του ορατού φάσματος (μεταξύ 500nm-630nm), που, όταν είναι σε στενή εγγύτητα με τα τρόφιμα, να προκαλέσει φωτοχημικές αντιδράσεις που οδηγούν σε αποχρωματισμό και αποδόμηση. Και υψηλής ισχύος LED και LED με χαμηλή θερμική διαχείριση αιτία επιφάνεια θέρμανσης που προκαλούν τα τρόφιμα για να αφυδατώσει και να στεγνώσει.\nPromolux εξαλείφει αυτά τα τμήματα του ορατού φάσματος είναι γνωστό ότι βλάπτουν φρέσκα τρόφιμα, στις περισσότερες περιπτώσεις την αύξηση της ζωής στο ράφι 1-3 ημερών. Οι Promolux LEDs σχεδιαστεί χρήση χαμηλής τεχνολογία chip εξουσία και ανώτερη θερμική διαχείριση που τους καθιστά το πιο ασφαλές, πιο αποδοτική και βιώσιμη LED για merchandising των τροφίμων και οθόνες.\nΧρόνια έρευνας, ανάπτυξης και δοκιμών - και την αφοσίωσή μας στην κατανόηση των επιπτώσεων που έχει φωτισμού πάνω σε συγκεκριμένα τρόφιμα, έχουν κάνει Promolux πρωτοπόρους στον τομέα του φωτισμού της οθόνης. Promolux έχει μάθει από τους λιανοπωλητές, οι ειδικοί φωτισμού και ειδικών της επιστήμης των τροφίμων - και έχει μετατραπεί αυτή τη γνώση στην καλύτερη merchandising LED διατίθενται στην αγορά σήμερα!


Ο Ζυγός δεν είναι άνθρωπος για τα δύσκολα. Είναι πιο… ντελικάτος. Όταν συναντήσει κάποιο εμπόδιο, δεν θα το ξεπεράσει, αλλά θα το… αποφύγει. Θα εγκαταλείψει την όποια προσπάθεια και θα ξεκινήσει κάτι άλλο που θα θεωρεί ότι είναι πιο εύκολο. Δεν θα “σπάσει” το κεφάλι του να βρει λύση σε προβλήματα. Πάει γι’ άλλα, πιο ωραία πιο μεγάλα!\nΕΘΝΙΚΑ 36 λεπτά πριν


ΠΡΟΣΟΧΗ : Μην πίνετε ποτέ εμφιαλωμένο νερό από πλαστικά μπουκάλια εκτεθειμένα στη ζέστη! - DESTORA\nΤα πλαστικά μπουκάλια νερού γίνονται από τερεφθαλικό πολυαιθυλένιο, ένα υλικό που χρησιμοποιείται για πολλές συσκευασίες τροφίμων και ποτών, καθώς είναι ελαφρύ και ανθεκτικό. Ωστόσο, όταν θερμαίνεται είναι γνωστό ότι απελευθερώνει το χημικό ΒΡΑ, που οι ειδικοί λένε ότι μπορεί να επηρεάσει τα επίπεδα των ορμονών που μιμούνται τα οιστρογόνα και μπορεί να προκαλέσει κινδύνους για την υγεία εάν ο οργανισμός μας εκτεθεί σε υψηλά επίπεδα.\nΤο ανησυχητικό για τους επιστήμονες είναι το ότι οι χημικές αυτές ουσίες αυξάνονται με την πάροδο του χρόνου. Έτσι συνιστούν να μην καταναλώνουμε νερό που μπορεί να βρούμε ξεχασμένο στο αυτοκίνητό μας.


okoytsompolis.gr μαθαίνεις τι γίνετε - ειδήσεις - Ήπειρος - Ιωάννινα Ραγδαίες πολιτικές εξελίξεις, με νέο κόμμα στη Βουλή; … - okoytsompolis.gr\n« 24ΩΡΗ ΑΠΕΡΓΙΑ ΑΥΡΙΟ ΣΤΑ ΜΕΣΑ ΜΕΤΑΦΟΡΑΣ\nΈρχονται τα εμβόλια-εξπρές. »\nΡαγδαίες πολιτικές εξελίξεις, με νέο κόμμα στη Βουλή; …\nΡήγμα που πιθανότατα θα οδηγήσει και σε κοινοβουλευτική διάσπαση εκυός από πολιτική υπάρχει πλέον στους κόλπους της Δημοκρατικής Συμπαράταξης. Μάλιστα πληροφορίεςαναφέρουν ότι πολλά στελέχη από τον “παπανδρεικό” χώρο συμβούλεψαν τον πρόεδρο της ΔΗΜΑΡ “να μην κάνει πίσω,μετά την ανεξήγητη αλλαγή στάσης της Φώφης” στο θέμα της απλής αναλογικής…\n• Η Δημοκρατική Αριστερά υποστήριζε πάντα ότι η αλλαγή του εκλογικού συστήματος με την καθιέρωση της απλής αναλογικής, είναι απαραίτητη με σκοπό την πιστότερη δυνατή αποτύπωση της βούλησης των πολιτών. Η χώρα έχει ανάγκη από ένα εκλογικό σύστημα απαλλαγμένο από στρεβλώσεις και στατιστικές αλχημείες που περιλαμβάνει την άμεση κατάργηση του μπόνους των 50 εδρών.\n• Σήμερα ο ΣΥΡΙΖΑ, έχοντας συνειδητοποιήσει ότι δεν υπάρχουν περιθώρια νέας εκλογικής νίκης λόγω των αδιέξοδων πολιτικών του, φέρνει στο προσκήνιο την αλλαγή του εκλογικού συστήματος. Είναι φανερό ότι κινείται και αποφασίζει αποκλειστικά και μόνο στη βάση των εκάστοτε μικροκομματικών του σκοπιμοτήτων. Η ΝΔ από την άλλη επιδιώκει την διατήρηση του απαράδεκτου μπόνους των 50 εδρών για να πετύχει για άλλη μία φορά μία απολύτως τεχνητή κοινοβουλευτική πλειοψηφία. Επαναλαμβάνονται συνεχώς τα ίδια λάθη που μας οδήγησαν στην κρίση.\n• Η πρόταση της απλής αναλογικής με κατάργηση του μπόνους των 50 εδρών αν και αποσπασματική, καθώς δεν εμπεριέχει και άλλα θέματα για τον εκλογικό νόμο όπως η κατάτμηση των μεγάλων εκλογικών περιφερειών, είναι το απαραίτητο πρώτο βήμα. Για αυτό εξάλλου έχει κατατεθεί στην Βουλή τόσο από την ΔΗΜΑΡ όσο και από το ΠΑΣΟΚ το προηγούμενη χρονικό διάστημα ως πρόταση νόμου χωρίς να συνοδεύεται και από άλλες αλλαγές. Όσον αφορά το κόμμα μας, η κατάργηση του μπόνους των 50 εδρών προτάθηκε το 2013 στην Βουλή με κατάθεση πρότασης νόμου και στην συνέχεια τον Οκτώβριο του 2015 στις προγραμματικές δηλώσεις της κυβέρνησης ΣΥΡΙΖΑ-ΑΝΕΛ από τον πρόεδρο του κόμματος και κοινοβουλευτικό εκπρόσωπο της Δημοκρατικής Συμπαράταξης, είναι δε απόφαση και της πρόσφατης Συνδιάσκεψης του κόμματος.\n• Η αξιοπιστία του πολιτικού συστήματος απαιτεί να μην λες άλλα χθες, άλλα σήμερα και άλλα αύριο. Για αυτό στην ΔΗΜΑΡ σταθερά έχουμε την θέση της καθιέρωσης της απλής αναλογικής. Πρέπει να σημειωθεί ότι η θέση αυτή είναι και 1 από τις 50 θέσεις της ΔΗΜΟΚΡΑΤΙΚΗΣ ΣΥΜΠΑΡΑΤΑΞΗΣ η οποία αποφασίσθηκε στην πρόσφατη Προγραμματική Συνδιάσκεψη του Μαΐου. Αυτή η θέση της καθιέρωσης της απλής αναλογικής με κατάργηση του μπόνους των 50 εδρών θα υποστηριχθεί καθώς αποτελεί θέση μας.\n• Η κοινωνία έχει αποφασίσει ότι θέλει κυβερνήσεις συνεργασίας, καθώς από τις εκλογές του 2009 και μετά σε 4 εκλογικές αναμετρήσεις δεν έχει αναδειχθεί αυτοδύναμη κυβέρνηση ούτε καν με το απαράδεκτο μπόνους των 50 εδρών. Με το σκεπτικό όσων δεν επιθυμούν την απλή αναλογική, θα έπρεπε να αυξάνεται συνεχώς το μπόνους αλλοιώνοντας την βούληση των πολιτών. Η απλή αναλογική όμως είναι το σύστημα που ευνοεί τη συνεννόηση και την συνεργασία. Δεν μπορούμε άλλο να αλλοιώνουμε την βούληση των πολιτών. Οι θεσμικές αλλαγές-τομές θα οδηγήσουν και σε αλλαγή νοοτροπίας και των πολιτικών δυνάμεων του τόπου που επιδιώκουν επαναφορά ενός αναπαλαιωμένου δικομματισμού-διπολισμού.\n• Η δική μας θέση είναι σταθερή υπέρ της δημιουργίας ενός ισχυρού αυτόνομου προοδευτικού πόλου της σοσιαλδημοκρατίας, της ανανεωτικής αριστεράς και του μεταρρυθμιστικού κέντρου απέναντι στις συντηρητικές και νεοφιλελεύθερες πολιτικές της ΝΔ και στις αδιέξοδες πολιτικές και τον κρατισμό του ΣΥΡΙΖΑ. Σήμερα, με αφορμή τον εκλογικό νόμο, ΣΥΡΙΖΑ και ΝΔ ανταγωνίζονται σε μικροκομματικές σκοπιμότητες και τακτικισμούς. Για αυτό εμείς δεν μπαίνουμε στην λογική τους. Και ο μόνος αξιόπιστος τρόπος για να μην υιοθετήσεις την λογική τους, είναι να μείνεις σταθερός στην δική σου θέση. Ο τρόπος αντιμετώπισης του λαϊκισμού, δεξιού και αριστερού, είναι να διατηρήσεις την δική σου πολιτική αξιοπιστία. Η Δημοκρατική Συμπαράταξη και η ευρύτερη προοδευτική παράταξη που ανασυγκροτείται δεν πρέπει να γίνει είτε τώρα είτε μετά τις επόμενες εκλογές συμπλήρωμα και δεκανίκι κανενός, ούτε της ΝΔ, ούτε του ΣΥΡΙΖΑ. Αυτή είναι η δική μας θέση.\n• Στόχος μας είναι, τόσο η συνεννόηση-συνεργασία, όσο και η πολιτική σταθερότητα. Για αυτό η ΔΗΜΑΡ και η ΔΗΜΟΚΡΑΤΙΚΗ ΣΥΜΠΑΡΑΤΑΞΗ έχουμε προτείνει κυβέρνηση εθνικής συνεννόησης ευρείας πλειοψηφίας όλων των φιλοευρωπαϊκών δυνάμεων. Η υιοθέτηση της πρότασης αυτής θα οδηγήσει στην πολιτική και οικονομική σταθερότητα, με συνεννόηση, μακριά από την τεχνητή πόλωση και τον διχασμό που οδηγεί σε μεγαλύτερα αδιέξοδα. Η πρόταση αυτή υπηρετείται από την αλλαγή του εκλογικού συστήματος και την κατάργηση του μπόνους των 50 εδρών. Η ταυτόχρονη εκπλήρωση των στόχων της συνεργασίας και της πολιτικής σταθερότητας επιτυγχάνεται με την πρόταση μας: απλή αναλογική και κυβέρνηση εθνικής συνεννόησης.\n• Η καθιέρωση της απλής αναλογικής με την κατάργηση του μπόνους των 50 εδρών θα απελευθερώσει κοινωνικές δυνάμεις που δεν θα αντιμετωπίζουν τεχνητά διλήμματα ενός αναπαλαιωμένου δικομματισμού και θα γνωρίζουν ότι οι κυβερνήσεις θα προέλθουν από συνεργασίες. Είναι εκείνη η θεσμική αλλαγή που θα βοηθήσει και την ενίσχυση του δικού μας αυτόνομου προοδευτικού σοσιαλδημοκρατικού πόλου.\n• Τέλος, επισημαίνεται ότι συμμετέχουμε στην Βουλή στον συνασπισμό των κομμάτων “Δημοκρατική Συμπαράταξη ΠΑΣΟΚ-ΔΗΜΑΡ”, όπως αυτός δημιουργήθηκε τον Σεπτέμβριο του 2015 και στον οποίο τα κόμματα έχουμε διατηρήσει την πολιτική και οργανωτική μας αυτονομία με τον αποφασιστικό ρόλο των οργάνων του κάθε κόμματος.


Μαρία: "Πώς θα χάσω λίπος γύρω από την κοιλιά, αλλά και στα love handles;" - Tlife.gr\nΜαρία: "Πώς θα χάσω λίπος γύρω από την κοιλιά, αλλά και στα love handles;"\nΓεια σας! Είμαι 17 χρόνων, έχω ύψος 1.67μ. και τα κιλά μου είναι 58 (πριν τις διακοπές ήταν 54) και τώρα θέλω να πάω στα 52 κιλά. Το λίπος που πήρα έχει πάει στην κοιλιά και στα πλαϊνά (γύρω από τη μέση)! Πώς μπορώ να τα χάσω αυτά τα κιλά από την κοιλιά και τα πλαϊνά; Με διατροφή ή με γυμναστική;\nΑγαπητή φίλη! Το σωματικό σου βάρος είναι απόλυτο φυσιολογικό (δείκτης μάζας σώματος = 20.7kg/m2) και για το λόγο αυτό καλό θα ήταν να μην μειώσεις περαιτέρω το σωματικό σου βάρος. Για την ομοιόμορφη κατανομή λίπους καλό θα ήταν να ακολουθήσεις τις παρακάτω συμβουλές:\n- Να αποφεύγεις τους απλούς υδατάνθρακες (λευκό ψωμί, ρύζι, ζυμαρικά, ζάχαρη) που προκαλούν υπερέκκριση ινσουλίνης. Αντικατέστησέ τα με καστανό ρύζι, καστανή ζάχαρη, ψωμί ολικής καθώς και ζυμαρικά και δημητριακά ολικής άλεσης. Έτσι αυξάνεται ομαλά το σάκχαρο στο αίμα μας και ο κορεσμός κρατάει για περισσότερη ώρα.\n- Αύξησε τη φυσική σου δραστηριότητα. Οι κοιλιακοί δε θα βοηθήσουν ιδιαίτερα, αλλά μια αερόβια άσκηση 30 λεπτών καθημερινά θα συμβάλλει στην ενεργοποίηση του μεταβολισμού και στις καύσεις του λίπους.


ΓΙΑΝΝΗΣ ΣΕΙΤΑΝΙΔΗΣ, 10/05/2021 (τελευταία ενημέρωση 18:59)\nΟι ρωσικές επενδύσεις κατέχουν διαχρονικά σημαντικό ρόλο στην οικονομία της Κύπρου για μια σειρά από λόγους, που περιλαμβάνουν το υψηλό επίπεδο των παρεχόμενων υπηρεσιών, το ευνοϊκό φορολογικό σύστημα κ.ά. Εντούτοις αυτή η σχέση τα τελευταία χρόνια κλυδωνίζεται από την αλλαγή πολιτικής της Μόσχας που στοχεύει στον επαναπατρισμό των ρωσικών κεφαλαίων, επηρεάζοντας τις διμερείς σχέσεις όπως τις ξέραμε. Τον Σεπτέμβριο του 2020 Κύπρος και Ρωσία υπέγραψαν επικαιροποιημένη συμφωνία αποφυγής διπλής φορολογίας, η οποία πρωτίστως προβλέπει αύξηση του φόρου επί μερισμάτων και τόκων των ρωσικών εταιρειών που δραστηριοποιούνται στην Κύπρο στο 15%. Όπως χαρακτηριστικά διέρρεε τότε το Κρεμλίνο, «η κυπριακή αποστολή συμφώνησε απόλυτα με τη ρωσική πλευρά», καθώς στην ουσία επικυρώθηκε η βούληση της Ρωσίας να αυξήσει τον συντελεστή φόρου για τους Ρώσους επιχειρηματίες που επέλεξαν να δραστηριοποιηθούν στο εξωτερικό.\nΑκριβότερη η Κύπρος\nΗ νέα συμφωνία Κύπρου – Ρωσίας δεν ήταν παρά πρόδρομος μιας σειράς συμφωνιών που ακολούθησαν με Λουξεμβούργο και Μάλτα. Αντίθετα, η Ολλανδία εξακολουθεί να διαπραγματεύεται τους όρους της διμερούς συμφωνίας με τη Ρωσία, ενώ η αντίστοιχη διαδικασία με την Ελβετία έχει παγώσει. Έτσι πλέον σήμερα υπάρχουν χώρες δύο ταχυτήτων ως προς την υποδοχή ρωσικών επενδύσεων, με την Κύπρο να κοστίζει πιο ακριβά στους επενδυτές σε σχέση με άλλες χώρες που κατέληξαν σε πιο συμφέρουσες διμερείς συμφωνίες με τη Ρωσία.\nΣε αυτήν τη δυσμενώς για την Κύπρο επικαιροποιημένη φορολογική συμφωνία πρέπει να συνυπολογιστεί και η απουσία διμερούς επενδυτικής συμφωνίας (Bilateral Investment Treaty – BIT), που μπορεί λειτουργήσει ιδιαίτερα αρνητικά για πολλές εταιρείες, τη στιγμή που η Μόσχα έχει συνάψει αντίστοιχες ΒΙΤ με άλλες χώρες. Κύπρος και Ρωσία είχαν φτάσει σε επενδυτική συμφωνία το 1997, η οποία ωστόσο δεν τέθηκε ποτέ σε ισχύ. Μια τέτοια συμφωνία θα μπορούσε να λειτουργήσει ως δίχτυ ασφαλείας για επενδύσεις ανάμεσα στις δύο χώρες, καθώς μεταξύ άλλων θα περιλάμβανε διατάξεις σχετικά με τη μεταφορά κεφαλαίων για επενδυτικούς σκοπούς. Η μη εφαρμογή της όμως περιόρισε τα οφέλη για την κυπριακή οικονομία, ιδιαίτερα μετά την πρόσφατη αύξηση του φορολογικού συντελεστή στο 15%. Στην ουσία, ελλείψει μιας διμερούς επενδυτικής συμφωνίας (BIT) και με την επιβολή αυξημένου συντελεστή φόρου, το Κρεμλίνο τιμωρεί τους επενδυτές που επέλεξαν να μεταφέρουν την έδρα τους στην Κύπρο, ασκώντας τους πίεση να επαναπατρίσουν τα κεφάλαιά τους ή να αποσυρθούν από τις επενδύσεις τους στο εξωτερικό.\nΠρος αυτήν την κατεύθυνση η Μόσχα έχει εισαγάγει και σειρά φορολογικών εκπτώσεων, ενώ παράλληλα επενδύει και στις διαφορές του κανονιστικού πλαισίου από χώρα σε χώρα επιτυγχάνοντας την επιστροφή όλο και περισσότερων μεγάλων εταιρειών στη Ρωσία. Εάν υπήρχε μια διμερής επενδυτική συμφωνία, η Κύπρος ως χώρα που φιλοξενεί μεγάλο αριθμό εταιρειών χαρτοφυλακίου ρωσικών συμφερόντων θα μπορούσε να έχει καταστεί πηγή επενδύσεων σε όλο τον κόσμο, συμπεριλαμβανομένης της Ρωσίας. Αντιθέτως, η έλλειψη μιας συμφωνίας BIT Κύπρου – Ρωσίας έχει ήδη δημιουργήσει προβλήματα για επιχειρηματίες που δραστηριοποιούνται στην Κύπρο. Όπως στην περίπτωση του Sergey Petrov, ιδρυτή της ROLF Group, ο οποίος αντιμετωπίζει νομικές διώξεις για τη μεταφορά χρημάτων από ρωσική εταιρεία που κατέχει προς την κυπριακή του εταιρεία, η οποία δεν προστατεύεται από κανέναν μηχανισμό BIT. Παρομοίως, οι Alexander Bondarenko και Vladimir Stolyarenko, οι οποίοι έχουν επίσης μια εταιρεία χαρτοφυλακίου άμεσων επενδύσεων στην Κύπρο με μεγάλου εύρους επενδύσεις στη Ρωσία, έχουν επίσης βρεθεί στο στόχαστρο των ρωσικών αρχών. Εάν η διμερής συνθήκη επενδύσεων μεταξύ Κύπρου – Ρωσίας δεν ήταν μέχρι σήμερα αδρανής, η Κύπρος θα τους ενέπνεε περισσότερη επιχειρηματική εμπιστοσύνη.\nΕξάλλου, πολλοί άλλοι επιχειρηματίες που περιλαμβάνονται στη λίστα του ρωσικού «Forbes» έχουν επιλέξει την Κύπρο για να ιδρύσουν εταιρείες χαρτοφυλακίου, οι οποίες επενδύουν στη Ρωσία και σε όλο τον κόσμο. Απούσης μιας BIT και του ανάλογου θεσμικού πλαισίου, το Κρεμλίνο μπορεί να συνεχίσει να ασκεί πίεση και σε αυτούς, κάνοντας χρήση και δικαστικών μέσων, αποσκοπώντας εν τέλει στην κατάσχεση ιδιωτικών εταιρειών και στην παραχώρησή τους σε επιχειρηματίες που συνδέονται με το καθεστώς, κάτι αρκετά σύνηθες στη ρωσική επιχειρηματική σκηνή. Αναπόφευκτα, δημιουργείται ανησυχία στους Ρώσους επιχειρηματίες που έχουν επιλέξει την Κύπρο ότι ενδέχεται να βρεθούν στο στόχαστρο του ρωσικού καθεστώτος χωρίς οποιαδήποτε θεσμική προστασία.\nΣτο εύλογο ερώτημα γιατί λοιπόν δεν εφαρμόζεται μια επενδυτική συμφωνία αρκεί να θυμηθεί κάποιος την περίφημη υπόθεση της Yukos -στην οποία εμπλέκονταν κυπριακές εταιρείες-, που καταδεικνύει μέχρι πού μπορούν να φτάσουν οι ρωσικές αρχές για να εκπληρώσουν τον στόχο τους. Η άλλοτε κραταιή ρωσική εταιρεία πετρελαίου Yukos εξαναγκάστηκε σε πτώχευση ώστε τελικά να κρατικοποιηθεί. Μετά από μια πολύχρονη δικαστική διαδικασία, η Ρωσία κλήθηκε να αποζημιώσει τους μετόχους με πάνω από 50 δισ. δολάρια, σύμφωνα με τις αποφάσεις του Μόνιμου Δικαστηρίου Διαιτησίας της Χάγης, ενώ εκκρεμούν ακόμη κάποιες προσφυγές που δεν αναμένεται να τελεσιδικήσουν άμεσα.\nΓιατί όμως η Κύπρος δεν έχει θέσει το ζήτημα στο τραπέζι την ώρα που οι συνέπειες είναι μόνο αρνητικές για την οικονομία μας και ήδη ορατές; Πρωτίστως αν σκεφτούμε ότι παρόμοιες διμερείς συμφωνίες υφίστανται ανάμεσα στη Ρωσία και τα πλείστα ευρωπαϊκά και τρίτα κράτη, συμπεριλαμβανομένων του Λουξεμβούργου και της Ολλανδίας, με τις οποίες η Ρωσία υπέγραψε ή προσπαθεί να υπογράψει Συνθήκες Αποφυγής Διπλής Φορολογίας, με παρόμοιους όρους με την Κύπρο (δηλαδή, με αυξημένο φορολογικό συντελεστή 15%).\nΕν τέλει, εάν η Ρωσία δεν συμφωνεί με την αρχική συμφωνία επενδύσεων (BIT) του 1997, θα μπορούσαμε να επιδιώξουμε μια νέα συμφωνία που μάλιστα θα ανταποκρίνεται στις σημερινές ανάγκες, καθώς στο μεταξύ έχουν αλλάξει τόσο οι ανάγκες της χώρας όσο και η διεθνής πρακτική.\nΜια πρώτη απάντηση για το γιατί δεν υπάρχει προσπάθεια για σύναψη μιας νέας συμφωνίας προστασίας των επενδύσεων μεταξύ Ρωσίας και Κύπρου είναι ότι πριν δέκα χρόνια η Ευρωπαϊκή Επιτροπή ανέλαβε να διαπραγματευτεί με τη Μόσχα τη σύναψη BIT για λογαριασμό όλων των κρατών μελών. Επιχειρηματικοί κύκλοι, με γνώση του θέματος, ανέφεραν στον «Π» ότι η σύναψη μιας συμφωνίας BIT μεταξύ EE και Ρωσίας θα πρέπει να θεωρείται ένα απομακρυσμένο ενδεχόμενο λαμβάνοντας υπόψη τις επιδεινούμενες πολιτικές σχέσεις της Μόσχας με τις ΗΠΑ και την ΕΕ. Οι υφιστάμενες συμφωνίες BIT κρατών μελών της Ένωσης με τη Ρωσία είναι προγενέστερες της έναρξης της προσπάθειας της ΕΕ για τη σύναψη συνολικής συμφωνίας με τη Ρωσία.\nΟι ίδιοι κύκλοι αναγνωρίζουν το πρόβλημα που υπάρχει με τις πιέσεις των ρωσικών αρχών σε επιχειρηματίες που δραστηριοποιούνται στην Κύπρο και θα ήθελαν από τις κυπριακές αρχές να κινούνται με τον τρόπο που ενεργούν άλλες χώρες της ΕΕ, οι οποίες αγνοούν τα αιτήματα δικαστικής συνδρομής εις βάρος Ρώσων επιχειρηματιών.\nΗ σύναψη, πάντως, μιας συμφωνίας προστασίας των επενδύσεων μεταξύ Κύπρου και Ρωσίας δεν βρίσκεται στην ατζέντα των διμερών σχέσεων ούτε υπάρχει κάποια διεργασία σε εξέλιξη.\nΑξίζει να σημειωθεί ότι το 2018 η Διάσκεψη των Ηνωμένων Εθνών για το εμπόριο και την ανάπτυξη ενθάρρυνε τα μέλη της να αναθεωρήσουν τις διμερείς συμφωνίες τους ώστε να αντιστοιχούν στην τρέχουσα κατάσταση και στους στόχους των διεθνών οικονομικών σχέσεων.\nΠολλές χώρες ακολούθησαν αυτήν την προτροπή, καθορίζοντας συγκεκριμένες παραμέτρους, ενσωματώνοντας καλές πρακτικές που προωθήθηκαν από τον ΟΗΕ και συντάσσοντας νέο μοντέλο για τις διμερείς τους συμφωνίες, που προβλέπουν θέματα όπως η βιώσιμη ανάπτυξη, η προστασία της χώρας υποδοχής της επένδυσης καθώς και του επενδυτή, η ενσωμάτωση διατάξεων για την επίλυση διαφορών μεταξύ των μερών και του επενδυτή κ.λπ. Και με βάση αυτά διαπραγματεύτηκαν εκ νέου τις διμερείς επενδυτικές τους συμφωνίες ώστε να ανταποκριθούν στις νέες παραμέτρους. Αντιθέτως, η Κύπρος φαίνεται να μην έχει αναλάβει δράση για την αναθεώρηση των διμερών επενδυτικών συνθηκών, παρά τον αντίκτυπο που αυτές -και η έλλειψή τους- έχουν στην οικονομία μας, κάτι που ισχύει ακόμη και σε περιπτώσεις παραδοσιακών οικονομικών εταίρων, όπως η Ρωσία, που ήταν πάντα πηγές Άμεσων Ξένων Επενδύσεων.\nΩφελημένη η Μόσχα\nΟ μόνος αντικειμενικά κερδισμένος από τις δυσμενείς συνθήκες που δημιουργούνται για τις ρωσικές επενδύσεις στην Κύπρο είναι το Κρεμλίνο στην προσπάθειά του να επαναπατρίσει κεφάλαια. Η Κύπρος κινδυνεύει ουσιαστικά να πάθει ό,τι με κόπο απέφυγε το 2013, όταν απειλήθηκε με μαζική φυγή ξένων κεφαλαίων. Το ερώτημα όμως παραμένει, γιατί η εφαρμογή αυτής της υπογεγραμμένης διμερούς συμφωνίας παραμένει σε εκκρεμότητα από το 1997 και γιατί δεν αναλάβαμε όλα αυτά τα χρόνια την πρωτοβουλία να προωθήσουμε μια νέα, χρησιμοποιώντας τις συστάσεις του ΟΗΕ ως μια ευνοϊκή συγκυρία. Μια διμερή συμφωνία παρόμοια με αυτές που υπογράφονται διεθνώς και καλύπτουν όλα τα σύγχρονα θέματα, όπως οικονομικές και τεχνολογικές παραμέτρους. Σε τελική ανάλυση, παρατηρώντας κανείς τις πρακτικές του Κρεμλίνου, εύλογα συμπεραίνει ότι η απουσία μιας τέτοιας συμφωνίας με τη Ρωσία ανοίγει την πόρτα της εξόδου σε επενδυτές που επέλεξαν την Κύπρο και άρα την οικονομία της.\nΥποβάλλονται στις 12 Μαϊου οι υποψηφιότητες για τις βουλευτικές εκλογέςΣτο λιμάνι Λεμεσού το γαλλικό αεροπλανοφόρο Charles de Gaulle


Συμβουλές Εξοικονόμησης Ενέργειας | Υδραυλικές Εγκαταστάσεις, HYDREN, Αθήνα, Παγκράτι\nΤο γραφείο HYDREN έχει πιστοποιηθεί για την Εφαρμογή Τεχνικών Εξοικονόμησης Ενέργειας και διέπεται από τους Κανόνες Λειτουργίας, τις Προϋποθέσεις και τις Δεσμεύσεις της TUV AUSTRIA HELLAS.\nΜε ηλιακή ενέργεια\nΗλιακή ενέργεια για ζεστό νερό χρήσης και για υποβοήθηση θέρμανσης.\n• Αξιοποιήστε την ηλιακή ενέργεια για να θερμάνετε το κτίριο σας. Τις ηλιόλουστες χειμωνιάτικες ημέρες μπορείτε να πετύχετε σημαντική οικονομία στα καύσιμα.\n• Προτιμήστε έναν ηλιακό θερμοσίφωνα αντί ενός ηλεκτρικού για τη θέρμανση του νερού (ο ηλιακός θερμοσίφωνας μπορεί να καλύψει κατά 70% τις ετήσιες ανάγκες σε ζεστό νερό με αντίστοιχη μείωση στην κατανάλωση ηλεκτρικού ρεύματος).\nΜε χρήση φυσικού αερίου για θέρμανση και μαγείρεμα μπορείτε να πετύχετε:\nΟικονομία 20% στην θέρμανση και 60% στο ρεύμα...Ζεστό νερό στις βρύσες σας άμεσα, χωρίς να περιμένετε ούτε δευτερόλεπτο.Μαγείρεμα με άμεση ρύθμιση της θερμοκρασίας χωρίς να περιμένετε καθόλου.Περιορισμένες ανάγκες συντήρησης λόγω της πιο καθαρής καύσης.\nΜε αυτονομία θέρμανσης\nΛειτουργείτε την θέρμανση όποτε και εάν θέλετε πετυχαίνοντας μείωση των εξόδων θέρμανσης.\nΣταματήσετε να πληρώνετε ακριβά κοινόχρηστα για θέρμανση που δεν χρησιμοποιήσατε.\nΡυθμίζετε μόνος σας τη θερμοκρασία που θέλετε, στο δωμάτιο που θέλετε, και όταν θέλετε.\nΜη ρυθμίζετε το θερμοστάτη πάνω από τους 20 °C. Για κάθε επιπλέον βαθμό σπαταλάτε μέχρι και 7% περισσότερη ενέργεια. Εάν ο χώρος σας είναι ιδιαίτερα ζεστός, ελέγξτε το θερμοστάτη και βεβαιωθείτε ότι το σύστημα θέρμανσης είναι κλειστό, πριν να ανοίξετε παράθυρα.\nΜε ηλεκτρική θέρμανση\n• Με την χρήση μιας Αντλίας Θερμότητας το σύστημα είναι έως και 6 φορές πιο αποτελεσματικό από τα παραδοσιακά συστήματα θέρμανσης με ορυκτά καύσιμα. Με ιδανικές κλιματολογικές συνθήκες στην χώρα μας, ο μέσος ετήσιος βαθμός απόδοσης (COP) του συστήματος μπορεί να είναι πάνω από το 4 (για Α/Θ Αέρα/Νερού) και πάνω από 5,5 (για Α/Θ Εδάφους-Νερού με γεωθερμία). Εξασφαλίζοντας τέτοιο υψηλό βαθμό απόδοσης το λειτουργικό κόστος χρήσης είναι το ελάχιστο.\n• Με χρήση ηλεκτρικού λέβητα μπορείτε να πετύχετε σημαντική μείωση των χρημάτων που δαπανάτε για τη θέρμανση. Η απεξάρτηση από τα ορυκτά καύσιμα είναι ολοκληρωτική ενώ ο λέβητας λειτουργεί με συντελεστή απόδοσης 100%.\nΜε σέρβις και αντικατάσταση\nΗ συντήρηση του καυστήρα είναι απαραίτητο να πραγματοποιείται μία φορά τον χρόνο για την καλύτερη δυνατή επίδοση του καυστήρα και την όσο δυνατό λιγότερη κατανάλωση πετρελαίου. Με την συντήρηση του καυστήρα, τον καθαρισμό του λέβητα και την μέτρηση ρύθμιση των καυσαερίων προλαμβάνουμε τυχόν προβλήματα που μπορούν να προκαλέσουν μεγαλύτερες ζημιές στο σύστημα της θέρμανσης του κτιρίου μας. Κατόπιν των μετρήσεων και ανάλογα των αποτελεσμάτων τους, ο τεχνικός πρέπει να μας προτείνει τις περαιτέρω εργασίες που χρειάζεται ο λέβητας, ο καυστήρας ή δεξαμενή του πετρελαίου μας. Μια καλή συχνότητα συντήρησης του καπνοδόχου και της δεξαμενής πετρελαίου είναι κάθε τρία χρόνια.\nΗ χρήση αυτοματισμών και θερμοστατικού ελέγχου, όπως και η εκμετάλλευση παθητικών συστημάτων, μειώνει την κατανάλωση ενέργειας και βελτιώνει τις συνθήκες θερμικής άνεσης.\nΑντικαταστείτε τα παλιά θερμαντικά σώματα που παρουσιάζουν φθορές με νέα. Θερμαντικά σώματα που υπολειτουργούν σπαταλούν καύσιμα καθώς δεν ζεσταίνονται επαρκώς με αποτέλεσμα να υποθερμαίνεται και ο χώρος σας.\nΕπιδιορθώστε και αντικαταστήστε τις φθαρμένες μονώσεις των σωληνώσεων και των ειδών θέρμανσης πετυχαίνοντας σημαντική μείωση της ανεκμετάλλευτης ενέργειας. Μειώστε κατά το δυνατόν τις απώλειες στο χώρο του λεβητοστασίου.\nΜε τοποθέτηση συστήματος αντιστάθμισης\nΤο σύστημα αντιστάθμισης ρυθμίζει αυτόματα την θερμοκρασία του προσαγόμενου νερού στα καλοριφέρ σε συνάρτηση με την εξωτερική θερμοκρασία και την επιθυμητή εσωτερική θερμοκρασία επιτρέποντας με αυτόν τον τρόπο περισσότερες ώρες λειτουργίας της εγκατάστασης θέρμανσης με μικρότερο κόστος.\nΜε άλλες απλές ενέργειες\nΕξορθολογήστε το χρόνο αερισμού των χώρων σας ανάλογα με τις ανάγκες σας.\nΕξαερώνεται περιοδικά τα σώματα καλοριφέρ. Ο παγιδευμένος αέρας δεν αφήνει το σύστημα να λειτουργήσει σωστά με αποτέλεσμα τα σώματα να μην ζεσταίνονται.\nΕάν έχετε τζάκι και δεν το λειτουργείτε, κλείστε το τάμπερ στην καμινάδα και τις περσίδες αερισμού.